Devenport:EU ima razumijevanja za specifične odnose Srbije i Rusije\nŠef Delegacije EU u Srbiji Majkl Davenport rekao je da se sa zvaničnicima Srbije razgovara o krizi u Ukrajini i da u EU postoji razumijevanje za specifičnost odnosa između Srbije i Rusije.\n"Jasno je da Srbija deli našu duboku zabrinutost zbog situacije koja se odvija i jasno je da Srbija podržava teritorijalni integritet Ukrajine", rekao je Devenport.\nNa pitanje da li se bez obzira na ukrajinsku krizu pregovara o Trećem ekonomskom paketu i kakve će biti obaveze Srbije kada je riječ o "Južnom toku", Davenport je rekao za NIN da u vezi sa tim postoji zakonodavni i politički okvir i obaveze zemalja članica.\n"Srbija je članica, potpisala je Sporazum o Energetskoj zajednici i u skladu sa tim bi trebalo da primeni Treći paket od početka 2015. godine. Vlada Srbije je sigurno svjesna svega što to znači", istakao je Davenport.\nOn je napomenuo da je nedavnim posjetama Beogradu evropskih zvaničnika Ketrin Ešton i Štefana Filea Brisel želio da pokaže da snažno podržava pravac nove Vlade i njene konkretne namjere, posebno u vezi sa evropskim ambicijama Srbije.\nDevenport je istakao da je zvaničnim početkom pregovora sa EU, Srbija ušla u novu fazu, a da to ne bi bilo moguće bez napretka u dijalogu Beograda i Kosova.\nPrema njegovim riječima, to ne bi bilo moguće ni bez nastavka rada Vlade u oblastima koji predstavljaju najveći prioritet za svaku potencijalnu članicu EU - osnovnih prava, reforme pravosuđa, borbe protiv korupcije i borbe protiv diskriminacija.\n"Poslije formiranja nove Vlade, Vlade koja ima veoma jasnu namjeru da ubrzanim tempom nastavi put ka EU, vreme je da vidimo suštinsku implementaciju u svim ovim domenima", zaključio je Davenport.


„Koliko će NAROD SRPSKE KOŠTATI ova avantura“ Trivićeva kaže da se Vlada netransparentno zadužuje - Vijesti Srpske – Najnovije vijesti iz Republike Srpske\nNaslovna Izdvajamo „Koliko će NAROD SRPSKE KOŠTATI ova avantura“ Trivićeva kaže da se Vlada...\n„Koliko će NAROD SRPSKE KOŠTATI ova avantura“ Trivićeva kaže da se Vlada netransparentno zadužuje\nNakon vijesti koju je objavio „Capital“ da Vlada Republike Srpske planira da Srpsku zaduži do 350 miliona evra emisijom obveznica na Londonskoj berzi, oglasila se potpredsjednica PDP i narodna poslanica Jelena Trivić.\nTrivićeva je pozvala Ministarstvo finansija i Vladu Republike Srpske da oni budu ti koje će da informišu javnost o kolikoj emisiji obveznica se okvirno radi. Ona podsjeća da je najavljeno zaduženje planirano na Londonskoj, a ne na Bečkoj berzi na kojoj se Vlada zadužila prije nekog vremena.\n– Podsjećam da je izlaskom na Bečku berzu prije nekog vremena Republika Srpska zadužena za oko 170 miliona evra, po visokoj kamatnoj stopi od 4,75%, ali je Republika Srpska tada platila još dodatnih 22 miliona maraka provizije i drugih naknada samog izlaska na Bečku berzu. Podvelo se to tada pod konsultantske usluge, u okviru stručnih usluga u budžetu Srpske. Na poslaničko pitanje o tome koliko je koštao izlazak na Bečku berzu nevezano za plaćene kamate, te ko su investitori koji su kupili obveznice Republike Srpske, kao narodni poslanik nikad nisam dobila odgovor od Vlade – kaže Trivićeva.\nDodaje da je ovaj put ni Vlada sama ne može biti sigurna koliki iznos može realno postići u odnosu na planirano zaduženje, isključivo zbog lošeg rejtinga. Podsjeća da je izlaskom na Bečku berzu Vlada tada planirala da se zaduži 200 miliona evra, a zadužila se za 170 miliona evra.\n– Ovaj put, radi javnosti, Vlada je dužna da predstavi narodu svoje namjere, koliki iznos zaduženja se planira, i u koje svrhe će se koristiti, te koliko će to sve koštati. Ako se i špekuliše o ovoj temi u javnosti, onda za to nije kriva javnost nego Vlada koja nije odmah izašla sa jasnim informacijama i spriječila bilo kakve špekulacije – kaže Trivićeva.\nTrivićeva smatra da je očigledno da u Vladi nisu sigurni šta će donijeti izlazak na Londonsku berzu i da se ovo radi kako bi se izbjegla zaduženja na domaćem tržištu koja su bila ove godine mjesečno i po dva puta. Zato Trivićeva ističe da je Vlada dužna da kaže koliko će narod Republike Srpske koštati ova avantura.\n– Očigledno je i da je za ovakve iznose zaduženja ranijim izmjenama Zakona o zaduženju, dugu i garancijama razvlašćena Narodna skupština, pa tako sve odluke donosi Vlada. Na sjednicama Skupštine, imali bismo priliku da sve ovo pitamo, ali o ovome Narodna skupština više ne raspravlja, upravo da bi Vlada mogla netransparentno da nas zadužuje – kaže Trivićeva.\nDodaje da je očigledno da je jedina strategija Vlade da se sredstva za pokrivanje ranijih dugova i deficita pronađu u novim zaduženjima.\n– Pravdajući to naravno pandemijom. Ali imali smo mi i godine prije pandemije u kojima Vlada nije izgradila okvir u kojem bi jačala privredu, u kojem bi punjenje budžeta bilo dovoljno i iziskivalo tek povremena zaduženja. Istina je da se sve zemlje zadužuju, ali istina je i da su sve zemlje ubrizgale ogromne količine novca kako bi održale tražnju na zadovoljavajućem nivou, očuvale radna mjesta i nisu to činile isključivo i samo iz zaduženja, kako to radi naša Vlada – zaključuje Trivićeva.


Slike uzivo i na instagramu Archives - Pogledajte!\nTag Archives: Slike uzivo i na instagramu\nIako svako od nas negde krajičkom svesti shvata da su slike na društvenim mrežama samo iluzija, ipak nam često treba podsetnik da na svim tim savršenim slikama filteri i fotošop odrađuju svoje. Evo i dokaza.\nNekada se ovakve slike pojave voljom samih devojaka, poput Instagram zvezda koje nam sve češće pokazuju koliko uglovi slikanja čine svoje u kreiranju savršenog tela.\nA često se slike iste osobe sa društvenih mreža i u realnosti nađe na internetu bez saglasnosti same devojke i to, naravno, istog trenutka postaje viralno.\nNekada je razlika baš, baš uočljiva:\nNekada zaista samo ugao napravi ogromnu razliku:\nNa profilnoj slici jedno, na tagovanim slikama sasvim druga priča, zar ne? Eto još jednog podsetnika da ne verujete u baš sve slike koje vidite na društvenim mrežama!\nSlike uzivo i na instagramu


Agresija na Ukrajinu: Porodice azovaca iz čeličane u Mariupolju mole Erdogana za pomoć – SAFF Portal\nAgresija na Ukrajinu: Porodice azovaca iz čeličane u Mariupolju mole Erdogana za pomoć\nPorodice boraca iz pukovnije Azov, koji su opkoljeni u čeličani Azovstal u razorenom Mariupolju, uputile su emotivni apel turskogm predsjedniku Recepu Tayyipu Erdoganu. Od njega traže da “bude heroj” i pokrene proces evakuacija preostalih branitelja Azovstala.\nNa press konferenciji održanoj u Kijevu, otac 18-godišnjeg borca Azova pozvao je turskog lidera da “zgrabi povijesnu priliku i bude upamćen kao mirotvorac i heroj”.\n“Trebamo heroja, osobu s dovoljno političkog autoriteta da provede ovu operaciju. Iz političke i geografske perspektive, mislimo da bi Turska mogla biti ta zemlja i da bi Erdogan mogla biti ta osoba”, rekao je Suharnikov.\n“UN i Crveni križ su zainteresirani samo za civile”, rekla je supruga jednog od azovaca na press konferenciji.


Devet godina od napada na autobus Nišekspresa – Nadlanu.com\nDevet godina od napada na autobus Nišekspresa\nPRIŠTINA, 16. februara 2010. (Beta) - U utorak se navršava devet godina od terorističkog napada na autobus "Niš ekspresa" kod Podujeva, u kome je ubijeno 12, a povređeno 40 Srba.\nZastupnik porodica oštećenih u postupku koji je vođen pred kosovskim pravosuđem Živojin Jokanović rekao je agenciji Beta da taj slučaj ne bi smeo da bude zatvoren dok se ne otkriju počinioci. On je ocenio da izostanak odgovora o organizatorima i počiniocima napada govori o postojanju ozbiljne opstrukcije u kosovskoj policiji i tužilaštvu.\nZa napad na putnike autobusa "Nišekspres" jedini je bio optužen kosovski Albanac Fljorim Ejupi. On je u maju 2001. godine pobegao iz zatvora u američkoj vojnoj bazi "Bondstil", ali je 2004. godine ponovo uhapšen u Tirani i vraćen na Kosovo. Ejupi je u prvostepenom postupku bio i osuđen za teroristički napad, ali je konačnom presudom Međunarodnog veća Vrhovnog suda Kosova oslobođen optužbe zbog nedostatka dokaza.\nAutobus "Niš ekspresa" u kome su bili Srbi raseljeni s Kosova koji su krenuli na zadušnice, naišao je 16. februara, 2001. godine na eksplozivnu napravu postavljenu na putu u blizini sela Livadice. U napadu je poginulo deset osoba, a kasnije su još dve preminule od povreda. Na mestu napada nije postavljeno nikakvo spomen-obeležje.


Ivan Mrkić (Foto Tanjug)\n"Sasvim sigurno, u nadležnosti Ministarstva spoljnih poslova nisu pregovori sa Prištinom, jer je to naše unutrašnje pitanje. Ali moramo biti svesni da je neophodno da napravimo što širi politički, društveni konsenzus o tome šta dalje u pogledu KiM", kazao je Mrkić za današnje "Novosti".\nMrkić je rekao da će "Ministarstvo u tom smislu u međunarodnom nastupu zastupati ono što je naš stav, a to je da se mora poštovati Rezolucija 1244 i ostale međunarodne pravne norme". "To je zadatak MSP, a drugi kanal su pregovori sa Prištinom", dodao je on.\nNa konstataciju "Novosti" da je predsednik Srbije Tomislav Nikolić zatražio da se u dijalog o kosovskom problemu uključi i UN i da li će on za to lobirati na Ist Riveru, Mrkić je odgovorio da će se onog trenutka kada se uobliči strategija uključivanja UN u pregovore biti učinjeno sve što je do nas da to i ostvarimo.\n"Da li će se ići na podnošenje nove rezolucije ili da lično generalni sekretar Ban Ki Mun odredi svog predstavnika, u ovom trenutku je rano govoriti", kazao je Mrkić.\nNa primedbu "Novosti" da će međunarodna zajednica, sasvim sigurno, nastaviti politiku dvostrukih aršina, tražeći da mi stalno činimo ustupke, a Priština nikad, Mrkić je naveo da će njegova poruka "najvažnijim međunarodnim partnerima" biti "da najozbiljnije nameravamo da u tim pregovorima postignemo nešto što će biti zdravo za obe strane".\n"Ali to je moguće samo ako su obe strane na to spremne. Do sada se sticao utisak, nekad s pravom, nekad ne, da smo mi činili ustupke, a da je druga strana ta koja samo ređa zahteve. Verujem da će u vremenu koje dolazi doći do ravnoteže", kazao je Mrkić.\nNa pitanje očekuje li nove kosovske uslove kako bismo načinili naredni korak ka EU, na primer, otvaranje kancelarije Prištine u Beogradu, i obrnuto, Mrkić je odgovorio odrično.\n"Ne. Niko ne postavlja nove uslove. Svi međunarodni partneri sa kojima sam do sada razgovarao bili su kategorični u tome. Naši zadaci su definisani u mišljenju EK i Evropskog saveta krajem prošle godine", rekao je Mrkić.


Republika / BIA ZVANIČNO: Tražimo podatke od Podgorice o premlaćivanju mladića zbog tri prsta!\n23:27PETO TV OBRAĆANJE KRALJICE ZA 68 GODINA: Britanci, pokažite snagu ranijih generacija 23:25U Španiji rat fudbalera i lige! 23:05Srbija solidarna sa Nemačkom u borbi protiv pošasti korone 23:05Fudbal bez publike je smrt! 22:56Brnabić: Nema govora o smanjivanju plata, sa penzijama nemamo problema 22:53I SRBIJA KREĆE SA NOVOM METODOM LEČENJA KOVIDA 19: Za desetak dana počinje plazma terapija za obolele 22:45ŠEŠELJ SE UKLJUČIO U SPECIJALNU EMISIJU NA TV PINK: Evo šta je poručio lider radikala 22:45Ovo niko nije očekivao: Mauro Ikardi na pragu povratka u grad mode, ali... 22:42HITNO! Boris Džonson primljen u bolnicu! 22:25Šok u Rajkovićevom klubu: Doktor Remsa saznao da ima koronu, a potom se ubio!\nBezbednsno informativna agencija Srbije obratiće se zvaničnim zahtevom Agenciji za nacionalnu bezbednost Crne Gore u kojem će tražiti sve relevantne informacije u vezi sa večerarašnjim divljanjem takozvanih crnogorskih patriota koji su pretukli mladića u centru Podgorice i to samo zato što je podigao tri prsta,.\n- Večeras na trgu u 18 časova DPS i vlast Crne Gore organizovali su doček vaterpolista, tu je bilo između 6000 i 7000 hiljada pristalica i navijača. Tu je bio predsednik Vlade Duško Marković, kao i ministar sporta i gradonačelnik Podgorice, a vrlo brzo skup se pretvorio u šovinističko divljanje i agresiju tako da su nakon skupa navijači divljali i provocirali okolinu, iznosili pogrdne anti-srpske i šovinističke parole. Jedan od prolaznika na magistrali Budva - Cetinje podigao je tri prsta u znak revolta, nakon čega je prebijen od strane 15, 20 navijača. Grupa momaka je potom zbog revolta organizovala sačekušu na izlazu i kamenovali su autobus tih navijača. Crnogorski mediji hoće da naprave da je taj momak isprebijan zato što je kamenovan autobus, ali to je bilo obrnuto. Nije isti stepen ugroženosti prebijanje i kamenovanje vozila - saznajemo iz dobro obaveštenog izvora.\n- Organizatori skupa plaćali su od 30 do 50 evra da iz cele Crne Gore dolaze aktivisti, ali pod uslovom da bude najmanje tri čoveka u vozilu. Oni nisu skupili više ljudi i to ih je revoltiralo i krenuli su u agresiju - kaže izvor Informera.\nBIA Bezbednosno informativna agencija Srbija Crna Gora Incident Tuča Mladić Podgorica\n- nedelja, 5. 4. 2020. u 21:53 0\nMinistar unutrašnjih poslova Nebojša Stefanović izjavio je večeras da je 31 pripadnik MUP-a zaražen novim virusom korona, dok je oko...\nPredsednica Vlade Srbije Ana Brnabić rekla je danas da građani koji tokom dana krše preporuke...


U SRBIJI ŽIVI OKO 2400 DOLARSKIH MILIONERA! - Jutarnji GLASnik\nHomeEKONOMIJAU SRBIJI ŽIVI OKO 2400 DOLARSKIH MILIONERA!\nU SRBIJI ŽIVI OKO 2400 DOLARSKIH MILIONERA!\nSa milion i po stanovnika, Beograd je danas adresa prebivališta 1.600 dolarskih milionera. Još 80 ljudi sa imetkom od preko 10 miliona „zelenih“ novčanica živi u Beogradu!\n30 ultraimućnih ljudi koji poseduju više od 30 miliona američkih dolara, takođe je smeštena u prestonici.\nU Srbiji, kako piše Politika, istovremeno živi ukupno 2.400 dolarskih milionera. 110 ljudi sa po 10 miliona dolara i četiri osobe „teške“ preko 100 miliona američkih dolara.\nTo pokazuju podaci najnovijeg istraživanja o globalnim bogataima „Najt end Frenka“ . Podaci su objavljeni sredinom ove sedmice, prenosi list.\nPrikaz bogatstva državljana Srbije „Najt end Frenka“, bez navođenja imena, a na 37 strana, ukazuje da se broj naših dolarskih milionera za deset godina uvećao za petinu (2006. naših ljudi sa milion dolara bilo je 2.000).\nFoto: Ilustracija/ Kamatica.com, Izvor: Tanjug\nNove cene putarine od Beograda do Subotice\nTužba zbog Beograda na vodi, Zorana Mihajlović odgovara\nPitanje Aleksandru, može i Vulinu (onaj kome su pevaljke zahvalne) da odgovori: Kako da se živi s 33.000 i tri đaka?\nBanke u Srbiji naplatile 51 milijardu samo po osnovu 500 raznih provizija. Po osnovu kamata naplatile 152 milijarde\nTags:DOLARSKI, MILIONERI, SRBIJA\nKo je srušio Zid plača? Provokacija radi demonizovanja protesta?


HelloWorld.rs – novi IT sajt namenjen svima koji se zanimaju za posao i trendove u IT sektoru HelloWorld.rs – novi IT sajt namenjen svima koji se zanimaju za posao i trendove u IT sektoru – Personal magazin\nHelloWorld.rs – novi IT sajt namenjen svima koji se zanimaju za posao i trendove u IT sektoru\nSa radom je počeo specijalizovani IT sajt namenjen svima koji traže posao i informacije o zaposlenju iz oblasti Informaciono – komunikacionih tehnologija. Sajt se zove HelloWorld.rs, a na njemu svi…\nSa radom je počeo specijalizovani IT sajt namenjen svima koji traže posao i informacije o zaposlenju iz oblasti Informaciono – komunikacionih tehnologija.\nSajt se zove HelloWorld.rs, a na njemu svi posetioci mogu da se informišu o razvoju i napretku karijere u IT sektoru i prate trendove u ovoj oblasti. Pored oglasa za posao na raspolaganju su im i informacije o kompanijamakoje raspisuju oglase za IT pozicije , a mogu i da ostavljaju svoje komentare i razmenjuju iskustva.\nInformacije o kompanijama koje raspisuju oglase za posao\nSpecifičnost sajta HelloWorld.rs je u tome što svi posetioci brzo i lako mogu da dobiju detaljnije informacije o kompanijama koje traže zaposlene. Pored osnovnih podataka – linkova do sajta, društvenih mreža i opisa osnovne delatnosti, mogu brzo da pretraže i druge informacije vezane za kompaniju – podatke sa APR-a (matični broj, pib, informacije o profitu i prihodu, broju zaposlenih, vlasničkoj strukturi), galeriju slika, lokaciju, kao i članke u kojima se do sada spominjala kompanija. Na ovaj način uz veliku uštedu resursa mogu da se upoznaju sa potencijalnim poslodavcima.\nIT oglasi razvrstani po tehnologijama\nBudući na stalni rast potrebe za IT stručnjacima, na sajtu su predstavljeni IT oglasi za posao razvrstani po traženim tehnologijamai senioritetu čime je pretraga znatno olakšana. Na sajtu zainteresovani mogu da konkurišu na objavljene oglase putem dokumenata iz cloud-a, sa bilo koje lokacije, a pošto je sajt “mobile friendly”, posetioci mogu da se lako prijavljuju na oglase putem mobilnih telefona.\nIT trendovi i razmena iskustava\nNa izradi sajta HelloWorld.rs je radio nezavisan tim ljudi u okviru kompanije Infostud sa ciljem da se što bolje odgovori na rastuće potrebe kandidata koji traže zaposlenje u ovoj oblasti, a koje se tiču informisanja o razvoju karijere i zaposlenju u IT oblasti, kao i o poslodavcima koji objavljuju oglase za posao.\nNa sajtu će biti dostupne i vesti iz IT sveta koje će pratiti trendove na ovom polju. Postepeno će biti omogućen sve veći stepen interakcije i razmene iskustva između posetilaca što može da bude izuzetno korisno prilikom informisanja o kompaniji i konkurisanja na konkretne oglase za posao.\nHelloWorld.rs – novi IT sajt namenjen svima koji se zanimaju za posao i trendove u IT sektoru was last modified: February 26th, 2015 by Redakcija\nGaming Weekend 3 u Ultra Centru Galaktika\nKaspersky Lab predstavlja sigurnosni sistem koji podržava SYSGO i PikeOS


Uspeh regiona u evrointegracijama jedva polovičan\nBeta 6. septembra 2016. 17:45\nMinistar spoljnih poslova Srbije Ivica Dačić izjavio je danas na skupu na Bledu da je u evrointegracijama balkanskih država „uspeh jedva polovičan“, ali je entuzijazam za ulazak u Evropsku uniju i dalje značajno visok.\nDačić je na Bledskom strateškom forumu rekao da zbog ekonomske i migracione krize, Bregzita i porasta pretnji od terorizma, EU može izgubiti privlačnost, ali i da politika uslovljavanja stvara u javnosti država kandidata utisak neravnopravnog odnosa.\nOn je rekao da za Srbiju članstvo u EU „ostaje jedan od najviših spoljnopolitičkih prioriteta“, ali i izrazio nadu da će članice EU uprkos izazovima smoći snagu da „sačuvaju sve prednosti zajedništva“.\n„Ne sme se zaboraviti da je politika proširenja jedna od najuspešnijih politika u istoriji evropskog projekta, kojom je nadahnuta transformacija velikog broja država i proširen prostor slobode i prosperiteta. U tom smislu, pristupanje država Zapadnog Balkana dodatno bi osnažilo evropsku ideju u trenucima kada se ona, u samim članicama, suočava sa izazovima i sumnjama koji zamagljuju njen istorijski značaj“, rekao je Dačić.\nDačić je rekao da obećanje dato državama regiona Solunskim dokumentom 2003. da će postati punopravne članice EU po ispunjenju uslova uliva nadu da će Brisel prepoznati napore za izgradnju demokratskih društava.\nOn je rekao da su od Solunske agende 2003. samo Slovenija i Hrvatska postale članice, dok su Srbija i Crna Gora počele pristupne pregovore, a Makedonija, iako je dugo godina kandidat za članstvo, još nije, kao ni Albanija, a BiH ima status potencijalnog kandidata.\n„Kada se podvuče crta ispod tih rezultata, može se reći da je uspeh jedva polovičan, ali je potrebno naglasiti da je entuzijazam za članstvo, na strani država kandidata i potencijalnih kandidata, i dalje značajno visok, a mora se i to reći, značajno viši nego na strani mnogih država članica prema politici daljeg proširenja“, rekao je Dačić.\nOn je naveo da se „politika uslovljavanja neretko sprovodi bez dovoljno političkog razumevanja, čime se u javnosti država kandidata stvara utisak neravnopravnog odnosa, a postavljeni uslovi izgledaju kao ‘pokretna meta'“.\n„Uprkos svim ovim okolnostima, Srbija je nastavila svoj integracioni proces, koju u svojoj krajnjoj liniji treba da omogući njeno punopravno članstvo. Sa druge strane, nismo idealisti. Svesni smo da je EU danas značajno drugačija u političkom i ekonomskom smislu od one EU koja je kreirala Solunsku agendu“, rekao je Dačić.\nDačić je rekao da se EU, kao porodica naroda koji dele iste ili slične vrednosti, nalazi se na raskrsnici, ali da treba ponovo definisati zajedničke interese koji bi „omogućili da se ovaj veliki mirovni projekat, a on je to u svojoj suštini od samog početka i bio, nastavi i osnaži“.\n„Svedoci smo činjenice da su mnoge proklamovane evropske vrednosti, u poslednje vreme dovedene u pitanje i u pojedinim članicama Unije. Srbija je proteklih godina svojom aktivnom politikom u procesu pomirenja na Zapadnom Balkanu, sprovodeći političke, pravne i ekonomske reforme, jačanjem vladavine prava i institucija, zalaganjem za jačanje dobrosusedske politike, svojim odnosom i reakcijom na migrantsku krizu, nedvosmisleno pokazala da je u potpunosti posvećena evropskim vrednostima, koje doživljava kao civilizacijska dostignuća kojima treba stremiti“, rekao je Dačić.


Apel Vlade najstarijim sugrađanima | 013 info\nApel Vlade najstarijim sugrađanima\nRTS\tNed, 15/03/2020 - 18:17\nVlada Republike Srbije donela je na današnjoj sednici nove mere u cilju suzbijanja širenja novog koronavirusa, o kojima će javnost biti obaveštena posebnim saopštenjem, saopšteno je iz Vlade.\nKako bismo se u novonastalim okolnostima svi ponašali odgovorno, prema sebi samima i našim najbližima, Vlada Republike Srbije, putem saopštenja, koristi i ovu priliku da zamoli najstarije sugrađane, koji su najugroženija grupa stanovništva, da u najvećoj mogućoj meri povedu računa o sebi i svom zdravlju.\nNaglašava se da je često pranje ruku, a naročito nakon kuvanja, korišćenja toaleta ili dolaska u kontakt sa metalnim predmetima i drugim osobama, najbolja i najefikasnija preventivna mera u zaštiti od virusa.\n"Ukoliko imate 65 i više godina, strogo vodite računa da što manje izlazite iz kuće. Izuzetno je važno da boravite u redovno dezinfikovanim, provetrenim prostorijama sa zatvorenim vratima, izbegavajući fizički kontakt sa ukućanima i korišćenje istih predmeta. Prilikom kijanja i kašljanja pokrijte usta maramicom ili laktom i obavezno operite ruke nakon toga", ističe se u apelu Vlade.\nDodaje se da ukoliko je neophodno da napuštate vašu sobu ili po specijalnoj potrebi dom, koristite zaštitnu masku ili stavite deo garderobe preko nosa i usta. Plaćanje računa, kupovina namirnica i slične situacije, predstavljaju radnje za koje se strogo savetuje da umesto vas obavi mlađa osoba iz vašeg okruženja.\n"Od krucijalnog značaja je da, kako se navodi u saopštenju, ukoliko osetite neke simptome ili druge zdravstvene tegobe, ne idete u dom zdravlja ili bolnicu već da pozovete neki od brojeva telefona, specijalno oformljenih za ove potrebe. Pored već poznatih brojeva (064/894-52-35 i 011/268-45-66) Ministarstvo zdravlja uvelo je 20 novih telefonskih brojeva koje možete pronaći na sajtu www.covid19.rs", navedeno je u saopštenju Vlade.\nVlada na najstarije sugrađane apeluje da budu aktivni i da održavaju svakodnevnu rutinu koliko to izolovani uslovi dozvoljavaju.\n"Još jednom vas molimo da pratite sve savete i budete u komunikaciji sa vašim najbližima. Novonastale okolnosti zahtevaju maksimalnu ozbiljnost, ali je jednako bitno ostati miran i staložen, bez panike i tenzije koja u ovom trenutku samo može da vam naškodi", napominje se u saopštenju Vlade.\nVlada Republike Srbije je, kako se navodi, u potpunosti posvećena borbi protiv širenja novog koronavirusa, iz minuta u minut prati razvoj situacije u zemlji, regionu i svetu i blagovremeno će vas obaveštavati o svemu u doneti sve potrebne odluke u cilju očuvanja vašeg zdravlja.


Obaveštenje poreskim obveznicima - Prijavite tačno porez! - www.atk-ks.org\nObaveštenje poreskim obveznicima – Prijavite tačno porez!\nPoreska uprava Kosova podseća sva lica koja se bave poslovnim aktivnostima, da su u skladu sa poreskim zakonodavstvom dužna da prijave poreze i doprinose za penzije na realan način.\nAktivnosti PAK-a će se kontinuirano fokusirati na sledeće kategorije: Poddeklaranti za plate zaposlenih, poddeklaranti u srednjem i velikom preduzeću, poddeklaranti u mikro i malim preduzećima, kako bi se identifikovale one firme koje pod deklarišu svoj prihod.\nNeke od sledećih aktivnosti ne sprovode ovu obavezu, stoga je PAK pozvana da prijavi ili ispravi svoje prijave što je pre moguće i ispuni sve poreske obaveze predviđene poreskim zakonodavstvom:\nIdentifikacija preduzeća koja prijavljuju niže plate radnika;\nIdentifikacija i postupanje sa preduzećima koja manje prijavljuju, posebno za određene aktivnosti, kao što su: trgovina, usluge, građevinarstvo i proizvodnja;\nIdentifikacija i tretman preduzeća koja vrše manju prijavu prometa kako bi trajno ostala u fiksnoj kvoti od 37,5 € svaka 3 meseca;\nIdentifikovanje i postupanje sa preduzećima koja manju prijavu prometa kako bi trajno ostali ispod praga PDV-a, posebno preduzeća u delatnostima kao što su: trgovina, profesionalne usluge, umetnost zabave, proizvodnja, transport itd .;\nIdentifikacija preduzeća koja posluju sa gubitkom, kao i preduzeća koja prijavljuju sa nulom;\nIdentifikacija preduzeća koja prikazuju zalihe bez prava na priznavanje PDV-a, dok s druge strane odbijaju PDV pri kupovini;\nIdentifikacija preduzeća koja uvoze ili trguju akciznom robom, koja netačnom dokumentacijom, odnosno manjom cenom prodajnih cena, izbegavaju poreske obaveze;\nIdentifikacija preduzeća koja se bave prodajom tekstila i odeće, koja vode netačnu dokumentaciju kako bi se izbegle poreske obaveze, itd .;\nIdentifikovanje i tretiranje osoba koje ne prijavljuju različite dohotke koje mogu imati, bilo iz inostranstva, od kapitalnih prihoda ili drugih prihoda.\nPAK podstiče sve gore navedene kategorije da pravilno odgovore na poreske obaveze, u suprotnom PAK će biti obavezna da preduzme kaznene mere prema poreskom zakonodavstvu.\nIspunjavanjem svojih poreskih obaveza, direktno ćete doprineti finansiranju državnih programa, kao što su: pružanje javnih usluga, obrazovanje sa visokim standardima, zdravstvena i socijalna zaštita, pravna zaštita i sigurnost, kao i opšta infrastruktura za bolju socijalnu zaštitu ekonomski i socijalni.\nPlati porez, osnaži državu!\nNjomza Alaj 2 Avgust, 2021 Obaveštenje


ARHIVA Ketandži Braun Džekson, kandidatkinja predsednika Bajdena za novu sudiju Vrhovnog suda.\nSudija Apelacionog suda Ketandži Braun Džekson sada je korak bliže položaju u Vrhovnom sudu Sjedinjenih država, nakon što je otklonjena proceduralna prepreka da se njena nominacija prosledi na glasanje Senatu u punom sastavu. Očekuje se da bude potvrđena do kraja nedelje.\nKandidatkinja predsednika Bajdena za najviši sud u zemlji dobila je podršku još dvoje republikanaca, pošto su senatori Lisa Murkovski i Mit Romni objavili da planiraju da glasaju za potvrdu Džekson.\nRepublikanska senatorka Suzan Kolins izjavila je prošle nedelje da će podržati Džekson, zbog njenih "besprekornih kvalifikacija".\nKetandži Braun Džekson - prva crnkinja kandidatkinja za sudiju američkog Vrhovnog suda\n“Provela sam mnogo vremena pregledajući dokumenta sudije Džekson, razgovarala sam s njom dva puta, jednom pre pretresa, jednom posle, ukupno dva i po sata. I razgovarala sam sa drugim pravnim stručnjacima i proverila brojna dokumenta. Na kraju sam odlučila da ona ima kvalifikacije, iskustvo i akreditive koji su nam potrebni za sudije Vrhovnog suda i garantujem svoju podršku.”\nMit Romni je ocenio da sudija Džekson "više nego zadovoljava standarde izuzetnosti i integriteta", dok je Murkovski izjavila da će "doneti u Vrhovni sud niz iskustava iz sudnice sa kojima retko ko može da se meri."\nNjihovi glasovi, zajedno sa glasovima 48 demokrata i dva nezavisna člana Senata, bili bi više nego dovoljni da potvrde Džekson kao prvu afroameričku ženu sudiju Vrhovnog suda u istoriji Sjedinjenih Država.\nRepublikanac najvišeg ranga u Odboru za pravosuđe, senator Čak Gresli, rekao je da se protivi nominaciji Džekson jer, kako je objasio, "ona i ja imamo fundamentalno različite poglede na ulogu sudija u našem sistemu vlade."\nSenat je u ponedeljak uveče glasao sa 53 prema 47 da se nominacija Džekson "oslobodi" iz senatskog odbora za pravosuđe koji sa 11 glasova za i 11 protiv, podeljen po stranačkoj liniji, nije mogao da postigne odluku o prosleđivaju nominacije Senatu, prvi put u tri decenije. Prethodno se to dogodilo 1991, kada je Bajden bio predsedavajući odbora a raspravljalo se o nominaciji aktuelnog sudije Klarensa Tomasa.\nOčekuje se da će Senat započeti debatu i održati konačno glasanje o njenoj nominaciji pre nego što ode na pauzu za uskršnje praznike, kasnije ove nedelje.\nBajden je nominovao Džekson da zameni sudiju Stivena Brajera koji ovog leta odlazi u penziju.\nVrhovni sud vratio smrtnu kaznu za bombaša sa Bostonskog maratona\nBajden traži od Vrhovnog suda da preispita odluke o politici "Ostani u Meksiku"


Stamatović: Došlo je vreme da oslobodimo Kosovo od NATO okupacije! | Afera\nStamatović: Došlo je vreme da oslobodimo Kosovo od NATO okupacije!\n25. марта 2017. Srećko Milovanović\t0 Comments\nPredsednički kandidat Milan Stamatović posetio je danas selo Glibovac rodno selo Stanoja Glavaša u opštini Smederevska Palanka.\n„Moj predak Stanoje Stamatović Glavaš, jedan od najčuvenijih i najhrabrijih Srba s početka 19. veka, od čije su kubure i jatagana podjednako strepeli i turska i austrijska carevina, zauvek će ostati upamćen po tome što se odrekao titule vožda Prvog srpskog ustanka u korist svog pobratima i kuma Karađorđa Petrovića, i što se časno i pošteno borio za slobodu Srbije“, izjavio je predsednički kandidat Milan Stamatović, u Glibovcu.\n„Kao što se glas o junaštvu mog pretka Stanoja Glavaša širio ustaničkom Srbijom, tako je i danas došlo vreme da ponovo pokrenemo i ujedinimo hrabri narod u borbi za oslobođenje zemlje od stranih pritisaka i ucena, a Kosovo i Metohiju i od okupacije, da se obračunamo sa kriminalom i korupcijom i da sprečimo otimanje, rasprodaju i rasparčavanje srpske zemlje i države“, poručio je u Glibovcu Milan Stamatović.\nStamatović je tom prilikom naglasio da je, na današnji dan pre 18 godina, Srbija ponovo morala da se brani i bori za slobodu protiv 19 ekspanzionističkih armija i NATO agresora koji su, bez odobrenja Saveta bezbednosti Ujedinjenih nacija, bombardovali Srbiju i počinili još jedan genocid u proplom veku nad našim narodom i zemljom, za šta, ni do danas, niko nije odgovarao niti bio kažnjen.\n← SUZANA MANČIĆ ŠOKIRANA ĆERKINOM UDAJOM: Crno dete, šta to uradi!?\nSNP: Srbija nikada ne treba da postane članica NATO pakta →


Tags : Deljenje fajlova\nHJ-Split je besplatan program koji vam omogućava da rastavite fajl bilo koje vrste i veličine na manje delove, kao i da delove od nekog rastavljenog fajla ponovo spojite u prvobitnu celinu. HJ-Split je veoma koristan alat, koji vam itekako može poslužiti prilikom prenosa ili uploadovanja fajlova na mestima gde ste ograničeni veličinom. HJ-Split je vrlo […]Pročitaj više\n21 januara, 2011\nTeamViewer je odlična ’’screen-sharing’’ i ’’file-transfer’’ aplikacija koja se može koristiti u poslovnom ili kućnom okruženju. Program vam omogućava daljinski pristup drugom računaru ili pomoć oko kompjuterskog problema zbunjenom članu porodice koji živi daleko od vas. Dakle, bukvalno se logujete na drugi udaljeni računar i upravljate njime kao da je vaš. Ovaj program je potpuno […]Pročitaj više


Ministarka trgovine, turizma i telekomunikacija Tatjana Matić i ambasador Evropske unije Sem Fabrici razgovarali su danas o trenutnoj ekonomskoj situaciji i izgledima za privredni oporavak posle pandemije.\nAmbasador Fabrici je ovom prilikom čestitao ministarki Matić na imenovanju i pozdravio njeno iskustvo u oblasti evrointegracija za koje je izrazio uverenje da će pomoći da se postigne brži napredak.\n„Srbija je evropska država posvećena evropskom pridruživanju ali ono što je za nas ključno jeste dostizanje evropskih standarda i podrška Evropske unije na tom putu“, poručila je ovom prilikom Tatjana Matić.\nMinistarka i ambasador konstatovali su da je EU najveći trgovinski partner Srbije i njen prvi investitor, kao i da trgovina treba da ostane snažan pokretač daljeg privrednog rasta.\nFabrici je ovom prilikom naglasio da je EU posvećena pružanju pomoći Srbiji da se brzo oporavi od kovid krize, kao i da nedavno usvojen Ekonomsko-investicioni plan za Zapadni Balkan Evropske unije predstavlja snažan podsticaj i podršku trgovini i ulaganjima u regionu.\n„Nova posvećenost Srbije pristupanju Svetskoj trgovinskoj organizacije je pozitivan korak i EU je spremna da pomogne u tom procesu“, izjavio je Sem Fabrici ističući i da geografski položaj Srbije pored glavnih logističkih koridora jača njenu ulogu regionalnog trgovinskog čvorišta.\nUčesnici sastanka su ukazali i na značaj uloge digitalne agende za pospešivanje oporavka, posebno imajući u vidu da je digitalna industrija jedna od privrednih oblasti sa najvećim rastom u Srbiji i da može da bude katalizator za dalji rast.\nMinistarka Matić je kao prioritetne projekte navela izgradnju širokopojasne infrastrukture u ruralnim područjima i računarske mreže u školskim objektima u Srbiji.\n„To što je Srbija prigrlila digitalnu ekonomiju predstavlja važan resurs da se iskoriste prilike koje donosi Ekonomsko-investicioni plan – posebno u digitalnom povezivanju – uzimajući pri tom u obzir i posvećenost stvaranju Zajedničkog regionalnog tržišta“, rekao je Fabrici, ukazavši da je Srbija već pokazala da je posvećena digitalnoj agendi inspirisanoj EU i podsetivši na pozitivna dostignuća od Digitalnog samita u aprilu 2019. u Beogradu, gde je potpisan regionalni sporazum o romingu.\nMinistarka i ambasador su takođe razgovarali o inicijativama za jačanje turizma u Srbiji koji je posebno pogođen kovidom.\nMinistarka se zahvalila na dosadašnjoj tesnoj saradnji i pozitivnim efektima bespovratne pomoći EU od 15 miliona evra za projekat „Kulturno nasleđe i turizam“ čiji je cilj da poveća konkurentnost srpske privrede kroz ulaganje u tržišno orijentisane inovacije i podsticanje razvoja turizma kao pokretača privrednog napretka posebno u istočnoj Srbiji.\nTags: EU, Sem Fabrici, Tatjana Matić


NATO: Poštujemo Srbiju kao suverenu zemlju - Sputnjik Srbija\n04:04 03 Mart 2021\n22:32 02.03.2016 Preuzmite kraći link\nNijedan od sporazuma koje je Srbija potpisala sa NATO ne stvara nikakave uslove o članstvu, izjavio je večeras predsedavajući Vojnog komiteta NATO Petr Pavel, dodajući da Srbija ima interes da ostane vojno neutralna i da se to poštuje.\n„Srbija ima interes da ostane vojno neutralna i mi to poštujemo i nemamo nameru da je guramo na bilo koju stranu“, rekao je Pavel, dodajući da NATO poštuje Srbiju kao suverenu zemlju.\nPavel je istakao da veruje da se odnosi Srbije i NATO-a stalno razvijaju u poslednjoj deceniji, da se vraća uzajamno poverenje i da je jasno utvrđeno da je saradnja i partnerstvo u korist obe strane.\nKako kaže, kada postoji zajednički interes i dobra volja, tada će biti dobra saradnja. On je istakao i da nijedan od sporazuma o slobodi kretanja ili inicijativa o partnerstvu ne stvara nikakve preduslove o članstvu Srbije u NATO.\n„To je odluka Srbije i niko je neće menjati. Imati sporazum o slobodi kretanja je standard koji NATO ima sa svakom partnerskom zemljom sa kojom ima poverenički fond i zajedničke aktivnosti“, rekao je Pavel za B92.\nNavodeći da je sporazum potreban da bi se implementirao poverenički fond, on je istakao da slične sporazume imaju i Jordan i Austrija.\nOn je naveo i da je cilj posete kao i kada dolaze drugi NATO zvaničnici — da se osnaži saradnja, da se bolje razume situacije na terenu, da se razgovara o zajedničkim interesima.\n„Mislim da imamo dosta zajedničkih izazova — terorizam, ekstremizam koji dolazi sa juga, migracije, trgovina ljudima. To su sve teme koje zajednički treba da razumemo da bi im pristupili na pravi način“, rekao je Pavel.\nNa pitanje da li će najave da će NATO povećati svoje prisustvo na istoku alijanse pojačati tenzije sa Moskvom, on je rekao da jedinice neće biti veće od bataljona i da to ne može da predstavlja pretnju bilo kome.\nNATO saradnja, saradnja, NATO, Petr Pavel, Srbija


Ruski specijalci dolaze u Republiku Srpsku! | Skandalozno\nSPECNAZ stiže: Ruski specijalci dolaze u Republiku Srpsku!\nMoskovska policija će policiji Republike Srpske pomoći u obuci specijalaca, dogovor je šefova Ministarstva unutrašnjih poslova RS i Uprave policije Moskve sa sastanka u Banjaluci.\nNastavak saradnje ruske i policije RS ne isključuje mogućnost da bi Rusija i u RS mogla uspostaviti Centar za vanredne situacije i brze intervencije poput onog u Srbiji, ocenjuje za analitičar iz Banjaluke Srđan Šušnica.\n“Razgovarali smo o temama koje smo dogovarali u Moskvi, a to su saradnja u oblastima borbe protiv terorizma, trgovine oružjem, drogom, ali i saradnja po pitanju sajber kriminala i obuke naših ljudi po raznim segmentima, od specijalne policije do forenzike. Sve su to stvari kojima se bavimo i mi, a i moskovska policija“, kazao je Lukač.\n“Razgovarali smo i o mogućnostima dolaska njihovih instruktora u našu specijalnu jedinicu radi obuke. Tu se radi o obuci koju do sada nismo imali prilika da prođemo. Naše specijalne jedinice do sada su imale prilike da se obučavaju i sa Amerikancima, Englezima, Francuzima i još nekim drugim evropskim zemljama, ali do sada nismo videli na koji način to rade Rusi, a imaju veliki rejting u svijetu“, objasnio je ministar Lukač.\nU februaru ove godine ministar Lukač najavio je mogućnost i nabavke oružja iz Rusije, ali kaže o ovome se u utorak nije razgovaralo.\n“Mi trenutno imamo projekte koje smo započeli prošle godine za specijalnu jedinicu i jedinicu za podršku. Oni su u fazi provođenja i do kraja godine će biti završeni. To oružje nije iz Ruske Federacije već iz evropskih zemalja, Švajcarske, Belgije i Engleske. Videćemo kada kompletiramo ovo za što smo već obzebedili sredstava da li nam je nešto potrebno, što se tiče ruskog naoružanja“, izjavio je Lukač.\nZamenik načelnika Uprave policije Moskve Oleg Anatoljevič Baranov naglasio je da je razmena mišljenja sa kolegama uvek pozitivno iskustvo.\n“Nadamo se da će se naša saradnja razvijati i biti korisna za naše zemlje“, istakao je Baranov.\n“Ovaj potez oživljavanja sporazuma RS i Rusije dolazi samo nekoliko nedelja nakon što je Srbija porpisala NATO-u, koja je tim čini vrlo bliskom saradnicom ovog vojnog saveza. Ovo se takođe poklapa i sa zahtevom Vladimira Putina i Vlade Rusije da se isti takav sporazum obezbedi centru u Nišu.\nMislim da Putin ovim dobija jednu partiju na tom političkom diplomatskom planu. Njegova poruka je jasna – ako vi nama nećete dati sporazum za centar u Nišu mi ćemo nećemo praviti gužvu, sačekaćemo da prođu izbori u Srbiji, ali ćemo praviti jednu bolju saradnju sa Republikom Srpskom i njihovom policijom.\nBudite prvi sa komentarom na članku "SPECNAZ stiže: Ruski specijalci dolaze u Republiku Srpsku!"


umadmin April 10, 2022 0 Komentara\nSa svojom pokretnom kancelarijom, zamenik gradonačelnika Beograda Goran Vesić, ponovo je obišao građane Senaja kako bi im se zahvalio na podršci koju su dali predsedniku Aleksandru Vučiću. Naime naselje\numadmin April 4, 2022 0 Komentara\nPredsednik Srpske napredne stranke i predsednik Republike Srbije Aleksandar Vučić istakao je da je uticaj ukrajinske krize bio ogroman na rezultate današnjih izbora, i da se Srbija dramatično pomerila u\nObrenovac dobija novi tržni centar, atletski stadion kao i akva park za odrasle. Politikom Aleksandra Vučića koja je u prethodnom periodu donela finansijski preporod Srbije, Obrenovac je postao nezaobilazna tačka\numadmin March 29, 2022 0 Komentara\nUlica Vuka Karadžića će biti puštena u saobraćaj danas u 17 časova. U toku popodneva mogući su manji radovi na završetku horizontalne signalizacije, zbog kojih nema potrebe držati celu ulicu\n„Agrorazvoj valjevske – doline“ raspisalo je Javni poziv za podnošenje zahteva za dodelu podsticajnih sredstava u poljoprivredi u 2022. godini na teritoriji grada Valjeva, koji po odluci o budžetu grada\numadmin March 18, 2022 0 Komentara\nMinistarka zaštite životne sredine Irena Vujović potpisala je danas ugovore sa predstavnicima lokalnih samouprava za realizaciju projekata zamene kotlarnica u javnim ustanovama i individualnih ložišta u domaćinstvima širom Srbije,\numadmin March 12, 2022 0 Komentara\nNikola Selaković, Nataša Tasić Knežević, Olja Petrović i Miloš Terzić obišli su danas Pčinjski okrug i tom prilikom posetili muzej-kuću Bore Stankovića i istakli bitnost ulaganja u kulturu, ali\nLJUBOMIR JOVANOVIĆ OBJAVIO PREZENTACIJU PROJEKTA KOMPLETNE REKONSTRUKCIJE “PIONIRSKOG GRADA”: Uložili smo ogroman trud!\numadmin March 2, 2022 0 Komentara\nDirektor „Pionirskog grada” Ljubomir Jovanović objavio je prezentaciju projekta kompletne rekonstrukcije “Pionirskog grada. Prema rečima Jovanovića, nakon rekonstrukcije kompleks će biti priveden nameni i vraćen deci na korišćenje.On se\numadmin February 18, 2022 0 Komentara\nU organizaciji Ministarstva zdravlja, Instituta za javno zdravlje Srbije „Dr Milan Jovanović Batut“ i Doma zdravlja Valjevo, od 24. februara će se u našem gradu organizovati preventivni pregledi sa ciljem


RTCG - Radio Televizija Crne Gore - Nacionalni javni servis :: Lokalni izbori 2018. :: Biće više biciklističkih staza\nVUKOVIĆ NAJAVIO 13. 05. 2018. 17:31 >> 17:54 3\nBiće više biciklističkih staza\nU okviru akcije „Podgorica – grad biciklizma“, nosilac liste „Za dobro građana Podgorice – Pobjednička koalicija Milo Đukanović“ Ivan Vuković, menadžer Glavnog grada Dragutin Đeković i kandidati za odbornike obišli su danas biciklima koridore koji su u Podgorici izgrađeni tokom protekle četiri godine za ovaj vid rekreacije i alternativnog prevoza.\n„U proteklom periodu gradska uprava je u razvoj sportske infrastrukture na teritoriji Podgorice uložila preko 20 miliona eura, pritom vodeći računa ne samo o onome što su potrebe vrhunskih sportista, nego i o onome što su potrebe amatera i rekreativaca. U vezi sa ovim drugim, želim posebno da istaknem značaj izgradnje biciklističkih koridora na prostoru šireg centra grada, njih je trenutno četiri, uskoro će ih biti pet. Mislim da je to fantastična stvar za sve građane ovoga grada, jer su vremenski uslovi takvi da nam dozvoljavaju da maletene cijele godine koristimo te biciklističke staze. Želim da naglasim da ćemo u daljem periodu raditi na razvoju biciklističke infrastrukture i nastojati da je obogatimo novim sadržajima poput „bajk šeringa“, koji će omogućiti građanima da koriste bicikla koja će biti dostupna na različitim mjestima u našem gradu po veoma povoljnim cijenama, a sve po uzoru na najbolje prakse koje postoje u razvijenim evropskim gradovima. Na taj način čuvamo zdravlje naših građana i veoma odgovorno se odnosimo prema životnoj sredini“, kazao je Vuković tokom biciklističke vožnje.\n„Glavni grad je u protekle tri godine iznenzivno radio na razvoju biciklističke infrastrukture, kao podršku alternativnim vidovima transporta i kao podršku rekreativcima i ljubiteljima biciklizma. Do sada smo izgradili četiri biciklističke staze i upravo počinjemo petu, kojom ćemo završiti mrežu primarnih koridora biciklističke infrastrukture u Glavnom gradu. Pored toga, u saradnji sa sportistima i takmičarima, obilježili smo i dvije biciklističke rute po 15 kilometara za zahtjevnije i spremnije sportiste“, istakao je menadžer Glavnog grada Dragutin Đeković.


PREMIJERNA PROJEKCIJA FILMA MAJSTORI BANATSKOG SLIKARSTVA OD XVIII DO XX VEKA | ZR KLIK\nZrenjanin-U Salonu Narodnog muzeja Zrenjanin u utorak, 29. novembra 2016. godine, u 19časova biće premijerno prikazan film „Majstori banatskog slikarstva od 18. do 20. veka – iz Likovne zbirke Narodnog muzeja Zrenjanin„. Autorka filma je Olivera Skoko, viši kustos-istoričar umetnosti, a izvršni producent je „Digital Style“. Realizaciju projekta je podržao Pokrajinski sekretarijat za kulturu, javno informisanje i odnose sa verskim zajednicama.\nFilm će premijerno biti prikazan upravo na dan kada se navršava tačno 50 godina od otvaranja Narodnog muzeja Zrenjanin za publiku nakon preseljenja 1966. godine u sadašnje zdanje, nekadašnju Palatu finasija. Takođe ove godine Muzej obeležava 110 godina od donošenja odluke o osnivanju, kao i 105 godina od početka rada. Povodom jubileja zrenjaninskog Muzeja, sa posebnim osvrtom na Likovnu zbirku, uvodnu reč će dati autorka filma Olivera Skoko nakon čega sledi projekcija u prisustvu saradnika i učesnika na projektu.


Najavljena sednica Saveta za nacionalnu bezbednost po povratku u Srbiju\nPredsednik Srbije Aleksandar Vučić sastao se sa komesarom Evropske unije za proširenje i susedsku politiku Oliverom Varheljijem.\nVučić danas boravi u jednodnevnoj poseti Briselu gde će prisustvovati neformalnoj večeri koju za lidere sa Zapadnog Balkana organizuje šef diplomatije EU Žozep Borelj.\nVučić je prilikom dolaska u Brisel saznao da će Priština sutra podneti inicijativu za ulazak u Savet Evrope, što je direktno kršenje Vašingtonskog i Briselskog sporazuma.\nPotvrdu da će inicijativa biti podneta iznela je i takozvana ministarka spoljnih poslova takozvane države Kosovo, a na ovu vest predsednik Srbije reagovao je ljutito, saznajemo u Briselu.\nPo povratku iz Brisela i u roku od 48 sati, Vučić će sazvati sednicu Saveta za nacionalnu bezbednost.\nAleksandar Vučić Oliver Varhelji sastanak Brisel


Ovdje se nalazite: Vijesti Novosti Sindikalni vođa tvrdi da ju je direktor izudarao\nRadenko Bubić, direktor Fabrike obuće "Dermal" iz Kotor Varoša, u petak me fizički i verbalno napao, tvrdi Zdravka Ilić, predsjednica Sindikalne organizacije ove fabrike. Nezavisne Novosti\n"Dok sam prolazila nedaleko od kapije firme on je naišao svojim autom i naglo zakočio. Potom je izašao sa zakrvavljenim očima i stisnutim pesnicama i počeo da me psuje, vrijeđa i pita šta tu tražim", ispričala je juče Ilićeva, dodajući da je u petak Inspekcija trebalo da uradi uviđaj u firmi zbog njenog nezakonitog suspendovanja.\n"Nakon udarca me tako snažno protresao i odgurnuo da sam pala u blato i tek sam poslije vidjela da su mi od siline udarca spale naušnice. Ja sam i sada u šoku", kazala je Ilićeva, dodavši da je direktor poslije toga sjeo u auto i otišao.\nOna je nakon toga otišla u Policijsku stanicu u Kotor Varošu i prijavila napad, te dala izjavu o svemu što se toga dana desilo pored kapija "Dermala".\nSavez sindikata RS je najoštrije osudio fizički napad i prijetnje koje je dobila Ilićeva, te zatražio od MUP-a RS da pruži fizičku zaštitu njihovoj koleginici.\nOvaj, kako su u Savezu rekli, nasilnički i necivilizacijski događaj se desio istog dana kada je Inspekcija rada pokušala da sprovede odluku staru godinu dana da se Ilićeva vrati na posao sa kojeg je nezakonito smijenjena.\nZahtijevaju od Republičkog inspektorata rada da sindikalnom članstvu i javnosti objasne zašto više od godinu dana nisu u mogućnosti da sprovedu vlastite nalaze i ponište nezakonite odluke o kršenju prava iz rada zaposlenih u ovoj firmi, te upozoravaju da ovo nije usamljen slučaj u radu sindikalnih predstavnika u zaštiti prava i interesa sindikalnog članstva.\nU Policijskoj stanici Kotor Varoš su potvrdili da su zaprimili prijavu od radnice ove firme, ali da zbog istrage nisu u mogućnosti davati više informacija o ovom događaju.


Telenor pomaže žene sa invaliditetom – Personal magazin\nSOS telefon za pomoć osobama sa invaliditetom biće unapređen sa dodatnih šest telefonskih linija, na koje će, umesto jedne, istovremeno moći da se javi do šest žena. Zahvaljujući nastavku saradnje…\nSOS telefon za pomoć osobama sa invaliditetom biće unapređen sa dodatnih šest telefonskih linija, na koje će, umesto jedne, istovremeno moći da se javi do šest žena. Zahvaljujući nastavku saradnje sa Telenor fondacijom, organizacija za zaštitu prava i podršku osobama sa invaliditetom „…IZ KRUGA“ imaće savremeniju i sistematičniju bazu podataka, koju će moći da koriste još tri organizacije u Novom Sadu, Kragujevcu i Nišu.\n„Na SOS telefon samo u Beogradu javi se u proseku pet žena dnevno, a razgovori traju minimum pola sata. Zahvaljujući nastavku saradnje sa Telenor fondacijom sada ćemo imati mini fiksnu centralu i odlične uslove za rad više službi podrške odjednom. Izradom unapređene verzije baze ići ćemo u korak sa razvojem informacione tehnologije, čime će se ubrzati evidentiranje korisnika. Nadamo se da će ovo rezultirati efikasnijim rešavanjem problema sa kojima se suočavaju žene sa invaliditetom“, kaže Lepojka Čarević Mitanovski, predsednica organizacije „…IZ KRUGA!”\nOrganizacija „…IZ KRUGA“ se već 14 godina bavi promovisanjem prava žena sa invaliditetom na život bez nasilja i diskriminacije. „…IZ KRUGA“ je jedina organizacija koja ima podatke o nasilju nad ženama sa invaliditetom u Srbiji. Njihov cilj je podizanje društvene svesti o posebnom položaju i potrebama žena sa invaliditetom, kao i unapređenje zdravlja osoba sa invaliditetom, posebno žena, i poboljšanje njihovog društvenog položaja. Ova organizacija obezbeđuje SOS telefon, pruža psiho-socijalnu i besplatnu pravnu pomoć i podršku.\nTelenor pomaže žene sa invaliditetom was last modified: September 9th, 2011 by Redakcija\nSOS telefonTelenorTelenor fondacija


''Čuka'' prati evropske trendove, ovo nemaju ni Zvezda, ni Partizan?! - Sportske.net\n''Čuka'' prati evropske trendove, ovo nemaju ni Zvezda, ni Partizan?!\n''Brđani'' su u ovom segmentu lideri u regionu?\nSL - Zvezda napada ''Zmajeve'', Partizan na teškom gostovanjuSL - Uzbudljivo na Brdu, ''Čuka'' opet ispred Partizana, Radu ostaje da žaliSL - Fudbaler iz Gane najbolji u 16. koluČukin stranac oduševljen Srbijom, na Banovom brdu do kraja karijere!SL - Junak "ludog" meča u Lučanima obeležio 15. kolo\nČukarički je već nekoliko godina unazad pokazao da se u tom klubu kvalitetno radi, tako je i ove sezone, u kojoj su ''Brđani'' ponovo u vrhu tabele.\nNa tu temu je za ''Sportski žurnal'' govorio njihov kondicioni trener Dejan Ilić, nekada pomoćn i trener Partizana koji je od 2010. godine imao angažmane u inostranstvu.\nKada je dobio poziv da se priključi stručnom štabu Sima Krunića bio je iznenađen koliko je Čukarički napredovao u svim segmentima, ali Analitički centar je nešto na šta u klubu mogu posebno da budu ponosni.\n''To je standard u drugim sredinama, pogotovo u ligama „velike pretoke“. Svaki klub u Premijer ligi ima Analitički centar, većina španskih, u Italiji, dosta francuskih takođe...\nFudbal je postao industrija sam za sebe, po obrtu kapitala, svesni smo da transferi iznose i po nekoliko stotina miliona evra za samo jednog igrača. Ogroman novac je u fudbalu, pravo na grešku se sve više smanjuje. Tu mislim na selektivni model, na ranu selekciju i identifikaciju talenata, predikciju njihovog daljeg razvoja, odnosno smanjenje rizika od povrede.\nU svim klubovima koji imaju privilegiju da poseduju takvu jedinicu, to je glavni zadatak Anačitičkog centra'', istakao je Ilić.\nOn tvrdi da Analitički centar kakav ima Čukarički, nema više nijedan klub, ali ne samo u Srbiji.\n''U širem regionu ne postoji takav Analitički centar. Ovo mi je treći put da radim na razvoju ovakvog projekta, prvi put je krenulo u Partizanu, 2007. godine, kad je predsednik kluba bio Nenad Popović.\nPodržao je projekat, tada nazvan „Partizan Lab”, po uzoru na „Milan Lab”. Milanezi su svima bili uzor, prvi su krenuli sa tim. Ali, taj projekat je stao sa smenom predsednika.\nSlično sam radio u Kini, oni su klub koji je ozbiljno ušao u razvoj kluba, napravili su veliki sportski centar. Moj zadatak, pored rada sa prvim timom, bio je i da razvijam Analitički centar.\nZa velike sredine to je normalno, za nas je egzotično i deluje pomalo neverovatno da tako nešto postoji. Ali, eto, i ovde ima ljudi koji gledaju u buduućnost i u stanju su da to podrže'', istakao je Ilić.


Dva zlata za Đorđa Salapuru, Karate klub Zrenjanin imao istorijski nastup\nNa Kupu Vojvodine za kadete, juniore, mlađe seniore i seniore, koje je juče održano u Novom Sadu, učestvovalo je šest takmičara iz Karate kluba Zrenjanin. Najviše uspeha imao je Đorđe Salapura, koji je osvojio dve zlatne medalje u konkurenciji seniora i mlađih seniora u kategoriji do 75kg.\nZlatna je bila i Anja Milovanović u konkurenciji juniorki do 53kg, koja je pokazala zavidnu formu za nastavak sezone.\nČak četiri takmičara su se po prvi put oprobala u kadetskoj konkurenciji. Bronzane medalje osvojili su Vuk Prica i Marko Rakić, u kategoriji do 63kg, dok su Jelena Radosavljević i Matija Milosavljević izgubili u kvalifikacijama.\nKarate klub Zrenjanin imao je još jedan, moglo bi se reći istorijski nastup: karatista Radovan Grujić je, u okviru priprema za evropski šampionat, nastupio na Kupu Vojvodine. Radovan Grujić, sportista sa invaliditetom, imao je nastup u kolicima u okviru parakarate programa koji se sprovodi u zrenjaninskom karate klubu.\nInače, Karate klub Zrenjanin prvi je na ovim prostorima koji u okviru svog trenažnog procesa ima program za osobe sa invaliditetom koji je pokrenut još 2007. godine.\nZa vikend je održano još jedno takmičenje u karateu – tradicionalni međunarodni turnir „Zlatni pojas Čačka“. Na takmičenju su učestvovali karatisti iz šest zemalja a među njima i pet takmičara Karate kluba Zrenjanin, u konkurenciji pionira i nada.\nNajviše je pokazala Marina Oro, koja je osvojila zlatnu medalju u konkurenciji ženskih nada 2005. do 39kg. Marinu uskoro očekuje Balkanski šampionat za decu koji će se održati u Beogradu.\nBronzanu medalju je osvojila Jelena Radojčin, u konkurenciji nada 2006. do 45kg. Mihajlo Bogdanović, Bojan Stojković i Veljko Kerčov su ovog puta izgubili u kvalifikacijama.\nTagoviKarate klub "Zrenjanin" sport\nUSKRŠNJI MITING: Sara Vojnov zlatna u veoma jakoj konkurenciji\nSvi rezultati 22. kola Područne fudbalske lige Zrenjanin\nDžudisti Proletera imali veoma dobre nastupe na turniru u Kikindi\nJovan Delčev osvojio jedinu medalju za Srbiju na prvenstvu u hodanju\nKajakaši Milan Zvekić i Biljana Vukov postigli sjajne rezultate


Prenos nadležnosti koje nemaju elemente suverenosti\nPortparol UNMIKa, Dzef Bili kaze da se odluka o prenosu nadleznosti moze ocekivati narednih dana:\n“Razgovori su u toku, ali jos uvek nije doneta odluka. Medjutim treba naglasiti da nadleznosti koje imaju elemente suverenosti nece biti prenete na kosovske vlasti”, kaze Dzef Bili.\nPravosudje, unutrasnja i spoljna politika i bezbednost, ostaju rezervisana vlast UNMIKa. Zvanicnici vlade Kosova kazu da postoji potpuna saglasnost sa stavom Kontakt grupe da je neophodno preneti nadleznosti koje ne znace drzavnost. Portparol Vlade Kosova, Mimoza Kusari kaze ce se takva ovlascenja prenositi sve dok se ne resi pitanje konacnog statusa Kosova. Kusari istice da za sada postoji saglasnost sa UNMIKom da se osnuje Ministarstvo za energetiku i Ministarstvo za povratak i zajednice.\nPortparol vlade kaze da je premijer Bajram Redzepi zatrazio da se osnuju i ostala ministarstva:\n“Ubuduce se moze razgovarati i o osnivanju ministarstva unutrasnjih poslova ili pravosudja, ali tako da nece ulaziti u kompetencije UNMIKa. To bi trebalo da koordinise nas rad i omoguci efikasnije postovanje zakona”, kaze Kusari i istice da su u toku razgovori o formiranju ostalih ministarstava. Prema recima Mimoze Kusari osnivanje dogovorenih ministarstava moze se ocekivati tokom mandata nove vlade, koja ce se formirati posle parlamentarnih izbora 23. oktobra.\nU medjuvremenu UNMIK je odbacio izmene Ustavnog okvira koje je usvojila skupstina Kosova. Ocenjeno je da samo sef UNMIKa ima izvrsnu vlast da na takav nacin izvrsi prenos kompetencija:\n“Skupstina je razmotrila izmene Ustavnog okvira, sto nije u njenoj nadleznosti, tako da bilo kakve pojedinacne amandmane UNMIK nece uzimati u obzir”, kaze Dzef Bili.\nAdministracija Unmika odbacuje donosenje jednostranih odluka i istice da je potrebno formirati zajednicku radnu grupu kosovskih vlasti i medjunarodne zajednice, koja bi razmatrala izmene Ustavnog okvira.


Portal Sarajevo-RS.com - Borenović: Uskoro incijativa za smjenu Vlade Srpske\nBorenović: Uskoro incijativa za smjenu Vlade Srpske\nNedelja, 07 Maj 2017 14:13\nPredsjedik Partije demokratskog progresa (PDP) Branislav Borenović rekao je danas da će PDP zajedno sa SDS i NDP uskoro u Narodnoj skupštini Republike Srpske podnijeti incijativu za smjenu Vlade Republike Srpske, zbog kako ističe, katastrofalne ekonomske situacije u Srpskoj.\nBorenović je na press konferenciji za medije rekao da će PDP, SDS i NDP pripremiti inicijativu i obimno obrazloženje za smjenu Vlade Republike Srpske, koja kako navoid, nema odgovor ni na jedno ključno ekonomsko pitanje.\n"Ponudićemo da i ostale stranke učestvuju u podnošenje inicijative za skupštinsko izglasavanje nepovjerenja Vladi Srpske. Očekujem da ovo podrži i dio SNSD-a i vladajuće većine, jer su pojedinici izjavljivali da su nezadovoljni radom Vlade Republike Srpske", dodao je Borenović.\nBorenović kaže da je nevjerovatno da za pet godina dug zdravstvenih i penzijsko-invalidskih osiguranja bude uvećan čak deset puta, te da on sada iznosi 216 miliona maraka.\n''PDP je za saradnju sa svim političkim partijama koje su spremne da realno sagledaju trenutnu situaciju u Republici Srpskoj. Nemamo problem da sarađujemo sa DNS-om i ostalim političkim strankama, pa čak i sa onim koje su spremne da se reformišu i promijene lidere koji su nas doveli do ovakvo lošeg stanja'', rekao je prvi čovjek PDP-a i dodao da razgovaraju sa svim političkim partijama i ne isključuje da će u narednom periodu biti pregovora o saradnji sa nekim od njih.\nBorenović je ponovio je PDP protiv privatizacije Rudnika željezne rude "Ljubija" i očekuje da je neće podržati ni Narodna skupština Republike Srpske.\nPredsjednik Ekonomskog savjeta PDP-a Jelena Trivić navela je da bruto domaći proizvod u Republici Srpskoj po glavi stanovnika iznosi 7.800 KM, a u Federaciji BiH 8.425 KM.\nOna je rekla da je ukupan dug Republike Srpske 5,5 milijardi KM, a učešće bruto domaćeg proizvoda u dugu 57,8 odsto, što dovoljno govori o ekonomskoj situaciji.\nViše iz ove kategorije « Sarajlija Dragan Močević ekskluzivno za ''Frontal'' iz Sirije Izbori blizu, SDS još sređuje lokal »


Pregled - Info pregled - Evrogrupa daje Španiji 100 milijardi evra, ne traže se mere štednje\nEvrogrupa je večeras saopštila da bi taj novac mogao da dođe iz evropskih fondova namenjenih toj svrsi i da bi konačan iznos pomoći mogao da bude određen nakon procene koju Španija sprovodi.\nU saopštenju se dodaje da bi taj zajam trebalo da uključi i trenutne potrebe Španije. Novac će ići direktno u fond koji je ustanovila Španija za dokapitalizaciju bankarskog sektora, ali će vlada na kraju biti odgovorna za taj zajam.\nMinistar finansija Nemačke Volfgang Šojble pozdravio je danas dogovor između Madrida i ministara finansija evrozone da se pomogne španskom bankarskom sistemu.\nŠpanija će, kako je ranije javljeno iz Madrida, zatražiti pomoć od najviše 100 milijardi evra za svoj bankarski sektor od članica evrozone, pa će tako postati četvrta i najveća zemlja u EU koja se odlučila na taj korak otkako je počela kriza evra, javile su zapadne agencije.\nŠpanski ministar ekonomije Luis de Guindos rekao je danas, nakon telefonske konferencije sa ministrima finansija evrozone, da je Španija "saopštila svoju nameru da zatraži evropsku pomoć za dokapitalizaciju onih banaka kojima je to potrebno".\nNe traže se mere štednje\nGuindos je rekao da će pomoć ići u bankarski sektor, pod uslovom da se za to od Španije ne traže nove stroge mere štednje, vezane za privredu uopšte.\nOn nije saopštio kolika bi to pomoć mogla da iznosi, navodeći da će on sačekati nezavisnu procenu o stanju bankarskog sektora u zemlji pa će nakon toga moći da se izađe sa konkretnim iznosima pomoći.\nPrema njegovim rečima, maksimalan iznos koja bi Španija tražila za bankarski sektor bio bi 100 milijardi evra i to je iznos koji "ne može niko da dovodi u pitanje".\nMinistri finansija evrozone su danas u 16 časova održali telefonsku konferenciju "da bi se dogovorili o deklaraciji o španskoj nameri da zatraži pomoć (za svoj bankarski sektor) i rešenosti članica zone evra da tu pomoć odobre". Čekaju se izveštaji\nMeđunarodni monetarni fond (MMF) je kasno u petak uveče (umesto u ponedeljak, kao što je očekivano), izneo procenu da je španskim bankama potrebno oko 40 milijardi evra novog kapitala.\nNeki zvaničnici MMF, međutim, smatraju da je španskim bankama potrebna i veća pomoć da bi obezbedile kredibilitet "za slučaj najgoreg scenarija".\nZamenica španskog premijera Soraja Saenz de Santamaria je u petak izjavila kako će vlada sačekati izveštaje MMF i dva nezavisna revizora o eventualnoj potrebi domaćih banaka za dokapitalizacijom.\nIzveštaj MMF se neočekivano pojavio već u petak uveče, dok bi izveštaji nezavisnih revizora trebalo da pristignu do 21. juna.\nSpasavanje kakvo svet nije video\nRanije danas, švedski premijer Frederik Rajnfelt izjavio je da u Evropskoj uniji postoji široka saglasnost da Španija treba da zatraži pomoć za svoju posrnulu privredu i da "postoje razgovori" o paketu pomoći u vrednosti do 80 milijardi evra.\nRajnfelt je uoči današnje vanredne telefonske sednice ministara finansija članica EU rekao da je situacije u Španiji "ozbiljna" i da se razgovara MELEMI PETAR JOVANOVIC TRAVAR www.herbal-elixir.net


U Hag otputovalo sedam pripadnika OVK | BL Portal\nU Hag otputovalo sedam pripadnika OVK\n11. Januara 2019. 12:05\nSedmoro bivših pripadnika terorističke OVK otputovali su u Hag, gdje bi u narednih desetak dana trebalo da budu saslušani pred tužilaštvom Specijalnog suda kojii će suditi bivšim pripadnicima OVK za zločine nad Srbima, nealbancima i albancima lojalnim srpskom sistemu, potvrđeno je u Kosovskoj policijskoj službi.\nIz KPS-a nisu željeli da saopšte imena putnika, ali su naveli da je cijeli postupak prebacivanja u Hag juče obavljen pod nadzorom istražitelja i službi bezbjednosti iz Haškog tribunala.\nIz KPS-a je rečeno da postoji spisak sa još pedesetak imena Albanaca za koje se sumnja da su počinili ratne zločine od početka 1998. godine do kraja 2000. godine.\nAdvokat Tom Gaši, koji je pred Haškim tribunalom branio bivšeg ratnog komandanta terorističke OVK Ramuša Haradinaja, rekao je novinarima u Prištini da očekuje da će u narednih desetak dana svi pozvani bivši pripadnici OVK morati da se izjasne pred Specijalnim tužiocima.\nIz Komisije Vlade Srbije za nestala i kidnapovana lica Srni je rečeno da je Specijalnom tužilaštvu dostavljeno više desetina hiljada pisanog materijala, izjava svjedoka, zapisnika i drugog materijala, uz video i fono izvještaje i izjave, iz kojih se jasno može utvrditi pojedinačna odgovornost zločinaca iz redova OVK.\nIz Komisije tvrde da ima dovoljno dokaza za pojedinačnu i komandnu odgvornost za trgovinu organima, u koju je, kako je utvrdio izvjestilac Savjeta Evrope Dik Marti, uključen aktuelni predsjednik samoproglašenog Kosova Hašim Tači, kao i da postoji dovoljno dokaza o odgovornosti Haradinaja, i minimum još sedamdeset bivših pripadnika OVK.\nIz Udruženja porodica nestalih i kidnapovanih očekuju da novoformirani Specijalni sud istraži i zločine u Starom Gracku, ubistvo 14 žetelaca, dizanje u vazduh autobusa Niš-ekspresa u Livadicama kod Podujeva, ubistvo četvoro Simića u selu Slivovo kod Gračanice, ubistvo porodice Stolić u Obiliću, ubistvo četvoro Srba u selu Cernica kod Gnjilana i niz drugih masovnih zločina počinjenih na Kosmetu, posebno u periodu poslije ulaska KFOR-a na Kosovo i Metohiju.\nKoordinator Udruženja nestalih i kidnapovanih Srba sa Kosova i Metohije Milorad Trifunović rekao je Srni da porodice nestalih i kidnapovanih očekuju da sve zemlje koje su imale svoje vojne misije na Kosovu dostave kompletnu dokumentaciju o uviđajima i istragama ubistava nedužnih civila počinjenih u periodu po ulasku KFOR-a na Kosmet.\n“Dobili smo izveštaj da je španski Kfor svoju dokumentaciju o zločinima u regionu Istoka dostavio Međunarodnom komitetu Crvenog krsta i da se toj dokumentaciji gubi trag”, rekao je Trifunović i apelovao na Italiju, SAD, Veliku Britaniju, Nemačku i Francusku da dokumentaciju iz njihovih zona odgovornosti dostave Specijalnom tužilaštvu.\nOn je dodao da će porodice nestalih i kidnapovanih, ukoliko pet vodećih zemalja ne dostave dokumentaciju, podnijeti tužbe Specijalnom sudu u Hagu zbog odgovornosti po komandnoj liniji njihovih generala koji su u skladu sa Kumanovskim sporazumom preuzeli odgovornost za punu bezbjednost građana, svako u svojoj oblasti /Nijemci region Prizrena, Italijani region Pećkog okruga, Amerikanci region Gnjilana, Britanci region Prištine i Francuzi region Kosovske Mitrovice/.\nTrifunović je uvjeren da ukoliko sve, kako institucije samoproglašenog Koosva, tako i srpske institucije, te međuanrodne, posebno UNMIK Komisija za nestala lica koju je predvodio Hoze Pablo Baraibar, dostave dokumentaciju da će Specijalno tužilaštvo imati dovoljno dokaza da sve do jednog od zločinaca osude i na taj način zadovolje pravdu i ispune jedinu želju porodica nestalih i kidnapovanih – “rasvijetliti sudbinu nestalih i kidnapovanih”.\nSpecijalni sud za zločine OVK formiran je kako bi se procesuirali navodi iz istrage koju je za Savjet Evrope sačinio specijalni izvjestilac Dik Marti.\nMartijev izvještaj naveo veze najviših komandanata OVK sa ratnim zločinima, progonom nealbanskog stanovništva i vezama sa organizovanim kriminalom, nakon čega je EU osnovala poseban sud koji će se baviti procesuiranjem vinovnika ovih zločina.\nJoš uvijek nepoznat identitet vozača koji je stradao u zapaljenom automobilu


Pravda nije ista za sve: Sergej Trifunović lagao sud i izbegao kaznu! – Nadlanu.com\nPravda nije ista za sve: Sergej Trifunović lagao sud i izbegao kaznu!\nObjavljeno 16. avg 2014. / 21:23:59\nPošto se Trifunović više od dve godine nije odazivao na suđenja, postupci protiv njega su zastareli. On nije pronađen na beogradskoj adresi koju je posle počinjenog prekršaja ostavio saobraćajnoj policiji, a u sud je stigla povratnica da ga nema na spisku stanara u pomenutoj ulici.\nNekoliko puta mu je poziv upućen na beogradsku adresu, ali ga sudski pozivar tamo nije našao. Tada je postupak protiv njega privremeno prekinut, a policiji je naređeno da ga privede. Pošto im to nije pošlo za rukom, postupak je obustavljen - objašnjava sagovornik Alo, koji dodaje da niko od stanara zgrade u kojoj je Trifunović naveo da živi nije znao za njega.\n- Zbog toga smo uputili dopis policiji da utvrdi gde poznati glumac stvarno živi, pošto je očigledno dao lažnu adresu - rekao je za „Alo!“ izvor iz Prekršajnog suda.\nProtiv poznatog glumca podneta je prekršajna prijava jer je početkom januara 2011. vozio automobil pod dejstvom alkohola. Takođe je terećen da je u decembru 2010. automobilom prošao kroz crveno svetlo, zbog čega je od policije „popio“ još jednu prekršajnu prijavu.\nTrifunoviću je za vožnju u pijanom stanju pretila kazna od 15.000 do 30.000 dinara i zabrana upravljanja vozilom najmanje tri meseca. Pored toga, zaradio bi i šest kaznenih poena. Za vožnju u pijanom stanju pretila mu je novčana kazna od 6.000 do 20.000 dinara, tri meseca zabrane upravljanja automobilom i šest kaznenih poena ili kazna do 30 dana zatvora ukoliko ne bi iskeširao lovu.\nTrifunović juče nije želeo ni da sasluša zbog čega ga zovemo, žurno rekavši da je u romingu, a onda je ipak nekoliko minuta ređao salve uvreda i psovki na račun našeg lista, koje iz poštovanja prema čitaocima ne želimo da prenesemo. Tako smo ostali uskraćeni za odgovore na pitanja da li je zadovoljan što je kao potencijalna opasnost na putu oslobođen svakog vida odgovornosti i zbog čega se nije odazivao na pozive suda.\n"Jure me zbog dilovanja"\nSam Trifunović je svojevremeno dao dve izjave za naš list u vezi sa suđenjem. U izjavi datoj u martu 2012. nam je drsko odbrusio da „lupetamo gluposti“ i brzo prekinuo vezu rekavši „da je u romingu“, dok se u septembru 2011. izrugivao procesu koji je vođen protiv njega.\n- Jeste, jeste, juri me policija zbog dilovanja droge i zbog prodavanja oružja na Kosovu, a oružje uzimam iz vojnih rezervi Vojske Srbije u saradnji s Ministarstvom unutrašnjih poslova - sarkastično je za „Alo!“ tada izjavio Sergej.


Mihajlović: Država će graditi još 1.700 stanova za ugrožene (video) - Gradjevinarstvo.rs\nMihajlović: Država će graditi još 1.700 stanova za ugrožene (video)\nPotpredsednica vlade i ministarka građevinarstva, saobraćaja i infrastrukture Zorana Mihajlović izjavila je da je država prihvatila novi program izgradnje 1.700 stanova za socijalno ugrožene na kojem će se raditi narednih godinu ili dve.\nZavršena su 24 stana za socijalno stanovanje u čačanskom naselju Obrež, koje je trebalo da finasiraju država i lokalna samouprava u jednakom iznosu, izjavila je Mihajlović u Čačku.\n- Država je dala malo više, čime je grad uštedeo, procenjena vrednost je bila oko 90 miliona dinara, a krajnja vrednost izgrađenih stanova je 72 – dodala je ona i istakla da je dobro što su posao odradile domaće firme.\nMinistarka je potsetila da je za državu važno to što će se, osim u Čačku, takvi stanovi graditi u još pet gradova, a krajem maja će biti završeni u Kikindi. Nakon toga se očekuje da gradske vlasti, uz jasne uslove, raspišu konkurse i izvrše raspodelu stambenih jedinica.\n- Pored toga, država je prihvatila novi program od 1.700 stanova za socijalno ugrožene na kojem će se raditi narednih godinu ili dve – rekla je ministarka.\nGradonačelnik Čačka Vojislav Ilić je rekao da je grad Čačak potpuno spreman za program koji se odnosi na izgradnju 1.700 stanova za socijalno stanovanje, jer je obezbeđena lokacija.


Dodik: Korona samo izgovor crnogorskih vlasti za obračun sa narodom, SPC i vernicima\nIzvor: Radio Televizija Vojvodine, 13.Maj.2020, 17:47\nSrpski član Predsedništva BiH Milorad Dodik istakao je danas da je neprihvatljivo da Crna Gora koristi državnu silu i zloupotrebljava pravosudni sistem da bi se obračunala sa sveštenstvom Srpske pravoslavne crkve.\nDodik je ocenio da je to dodatni udar na SPC, koji dokazuje da crnogorska država ima plan da devastira SPC na prostoru Crne Gore, prenosi portal RTRS.\nOn je, komentarišući najnovija >> Pročitaj celu vest na sajtu Radio Televizija Vojvodine << dešavanja u Crnoj Gori, rekao da će Crna Gora morati da se suoči sa ogromnom voljom naroda koji se i u uslovima epidemije virusa korona bori za svoju crkvu i njene svetinje i imovinu.\nKako je rekao, plaši se da crnogorska vlast nije ništa naučila iz lekcije o nametanju zakona o oduzimanju crkvene imovine u Crnoj Gori, koji bi trebalo da bude ukinut.\n"Oni su naprosto otišli korak dalje, zatvarajući vladiku i sedam njegovih sveštenika. U svakom slučaju, to je neprihvatljivo", rekao je Dodik i dodao da je epidemija virusa korona samo izgovor za drsko ponašanje crnogorskih vlasti i njihov obračun sa narodom, SPC i vernicima u Crnoj Gori.\nBlic: DODIK O REAKCIJI VLASTI U CRNOJ GORI "Ovo dokazuje da imaju jedan plan, da devastiraju SPC na prostoru Crne Gore"\nSrbijaDanas.com: DODIK NEMA DILEMU: Ovo dokazuje da imaju JEDAN PLAN, da devastiraju SPC na prostoru Crne Gore\nRTS: Dodik: Neprihvatljivo da vlast Crne Gore koristi silu protiv crkve i vernika\nNoviMagazin.rs: Dodik osudio hapšenje vladike Joanikija i sveštenika SPC u Crnoj Gori


Veliki broj Prokupčana na molebanu i krsnom hodu za spas pravoslavlja i opstanak Srba u Crnoj Gori - Grad Prokuplje\nVeliki broj Prokupčana, okupio se sinoć u porti crkve Sveti Prokopije, kako bi prisustvovao molebanu Presvetoj Bogorodici, i krsnim hodom kroz grad, pružio podršku bratskom narodu i pravoslavnom sveštenstvu u Crnoj Gori.\nOni su došli na poziv prokupačke crkve, kako bi se usprotivili neviđenim pritiscima crnogorske vlasti na srpski narod i pravoslavnu crkvu, koja uvođenjem Zakona o slobodi veroispovesti, pokušava da negira istorijsko postojanje i vekovno trajanje srpskog naroda u Crnoj Gori.\nProkupčani su nakon molebana, predvođeni sveštenstvom i noseći upaljene sveće i svako ikonu svoje krsne slave, prošetali glavnom ulicom do Trga Topličkih junaka, i spomenika, gde im se obratio otac Slobodan Petrović.\nOn je pročitao proglas Pravoslavne crkve, u kome se prokupačka crkva priključuje ostalim srpskim pravoslavnim hramovima, u molitvi za očuvanje srpstva i jedinstva i poziva vlasti u Crnoj Gori da se “dozovu pameti i odustanu od spornog nenarodnog i bezbožnog zakona” .\n-Sa ovog svetog mesta, pozivamo vlasti u Crnoj Gori da čuju glas i volju većine svog naroda, oličen u srpskim svetinjama i svetiteljima kao što je Vasilije Ostroški, kazao je otac Slobodan.\nOn je podsetio da su se Srbi na tim relikvijama i svetim mestima vekovima krepili, tražeći spas i snagu za opstanak srpskog naroda.\nOkupljenima se obratio i starešina prokupačke crkve Sveti Prokopije, otac Nikola Ilić, a skup je završen u duhu slobodarske i pravoslavne tradicije, uz gusle, pesmom knjaza Nikole “Onamo namo“.


IZMJENE ZAKONA O SLOBODNOM PRISTUPU INFORMACIJAMA: Agencije za zaštitu ličnih podataka ukazuje na moguće probleme zbog predloženih rješenja\nIzmjene Zakona o slobodnom pristupu informacijama ("Sl. list CG", br. 44/2012 i 30/2017), kojima se može ograničiti pristup u dijelu koji se odnosi na poslovnu tajnu, predstavljaju korak unazad i problem zbog moguće nedostupnosti podataka, smatra član Savjeta Agencije za zaštitu ličnih podataka, Radenko Lacmanović.\nOn je Ukazao da su izmjene tog zakona ne samo veliki korak unazad, već i neograničen prostor za destrukciju.\n"Na taj način se itekako dovodi u pitanje pravo javnosti da zna", rekao je Lacmanović.\nNa nedavno održanoj Nacionalnoj antikorupcijskoj konferenciji saopšteno je da su izmjene Zakona o slobodnom pristupu informacijama korak unazad u borbi protiv otkrivanja korupcije.\nLacmanović je naveo da su ključni problem dodatne odredbe članu 14. kojima se može ograničiti pristup u dijelu koji se odnosi na poresku ili poslovnu tajnu.\n"Prvostepeni organi sve zahtjeve za slobodan pristup informacijama odbijaju pod izgovorom poreske ili poslovne tajne", naveo je Lacmanović.\nPoslovna tajna bi, kako je ocijenio, mogla da bude veliki problem, jer se nikada ne može pretpostaviti koje se informacije mogu proglasiti poslovnom tajnom i učiniti nedostupnim javnosti.\n"U Savjetu Agencije smo se susretali sa pokušajem Poreske uprave (PU) da izgovorima uskrati informacije o poreskim dugovanjima značajnih preduzeća", rekao je Lacamnović.\nOn je Ukazao da je poznato da PU sa vremena na vrijeme objavi listu 100 najvećih dužnika.\n"Postavlja se pitanje šta ako 101. na listi duguje svega 200 eura manje od prethodnog. Znači li da je to poreska tajna i da bi te informacije trebalo uskratiti javnosti", pitao je Lacmanović.\nOn je podsjetio da su prošle godine postojale različite procjene o visini poreskog duga.\n"Procjene Vlade su bile oko 550 miliona eura, dok su neki tvrdili da se taj dug kreće i do 700 miliona eura. Uzmimo da je istina negdje na sredini", naveo je Lacmanović.\nVlada je, kako je dodao, saopštila da je moguće naplatiti oko 280 miliona eura poreskog duga i na odluku da u ovoj godini bude naplaćeno oko 12 miliona eura.\n"Čuli smo od premijera da će umjesto 12 miliona biti naplaćeno 20 miliona eura. Postavlja se pitanje koliko će na kraju ove godine, čak i ako naplate tih 20 miliona biti dodatno nenaplativog poreskog duga", rekao je Lacmanović.\nOn je ukazao da se boji da će taj iznos biti mnogo veći od 20 miliona eura, koliko će se ove godine sliti u državnu kasu.\n"U ovoj priči, čini mi se, krije se razlog zbog čega se pristupilo izmjenama Zakona o slobodnom pristupu informacijama i poreska tajna unijeta kao razlog za ograničenje pristupu informacijama", ocijenio je Lacmanović.\nOn je naveo da javnost ima pravo da zna koliki je poreski dug i koliko uredno privredna društva, pogotovo ona koja se mogu dovesti u vezu sa javnim funkcionerima, iskazuju svoju obavezu prema državi.\n"Vjerujem da će se brzo dokazati potreba da se briše taj sporni dodatak člana 14. tim prije što se u zakonu ne propisuje rok za ograničenje poreske ili poslovne tajne", zaključio je Lacmanović.\nIZVOR: Vebsajt RTCG, 18.12.2017.


U konkurenciji odbojkašica, u drugom polufinalu, Srbija je savladala Izrael sa 2:1 trijumfom u “zlatnom meču”.\nIzraelke Starikov/Dejv su pobedile srpski tim Nataša Savović/Nina Škarić sa 2:0 (21:14, 21:14), a zatim su Milena Matić/Tamara Miljević pobedile Čerkez/Mohar sa 2:0 (21:14, 21:9) i izjednačile na 1:1, a zatim su Matić/Miljević u “zlatnom meču” pobedila Starikov/Dejv sa 2:1 (21:15, 16:21, 21:19).\nU meču za prvo mesto, Srbija je takođe posle “zlatnog meča” savladala Švedsku sa 2:1 i plasirala se u II rundu.\nNilson/Ogren su u prvom duelu pobedile Savović/Škarić sa 2:0 (21:18, 21:18), da bi Miljević/Matić savladale Kristinu i Suzanu Turin sa 2:1 (21:12, 14:21, 15:12) i izjednačile na 1:1 u pobedama. U “zlatnom meču” Savović/Matić su savladale Nilson/Ogren sa 2:0 (21:19, 21:6).\nŠvedska će sutra, u meču za 2. mesto, igrati protiv pobednika duela Albanija – Izrael.\nU konkurenciji odbojkaša, u prvom polufinalu, Srbija je pobedila San Marino sa 2:0.\nStefan Basta/Vukašin Rajković su pobedili Zonzinija i Paola sa 2:0 (21:10, 21:13), a Đorđe Klašnić/Miloš Milić kombinaciju De Luiđi/Kasadei sa 2:0 (21:8, 21:8).\nU meču za prvo mesto, Srbija je savladala Belorusiju sa 2:0 i plasirala se u II rundu.\nStefan Basta/Vukašin Rajković su pobedili kombinaciju Mitrofanov/Abramenka sa 2:0 (21:17, 21:13), a Đorđe Klašnić/Miloš Milić ekipu Džiadkov/Pjatruška sa 2:1 (21:17, 13:21, 18:16).\nDruga reprezentacija koja će izboriti plasman u II rundu biće poznata sutra. Prvo će se sastati San Marino – Rumunija, a pobednik će u odlučujućem meču za 2. mesto igrati protiv Belorusije.\nDetaljnije infromacije možete pronaći na: https://www.cev.eu/BeachVolley-Area/BeachVolley_2BOX.aspx?ID=1130&mID=2485&sID=&pID=1645&chID=6104&phaseID=1645&champID=6104&Mod=C


Na leto brže do Egejskog mora?! - Semberske\n“Očekujemo da do početka letnje sezone u saobraćaj bude pušten preostali deo južnog kraka Koridora 10, odnosno 26,3 km auto-puta kroz Grdeličku klisuru”, kažu za “Novosti” u Ministarstvu građevinarstva, saobraćaja i infrastrukture.\n“Asfaltiranje auto-puta na ovim deonicama je završeno i očekujemo da one budu otvorene za saobraćaj kad se završi testiranje opreme u tunelima i kad preduzeće “Koridori Srbije”, kao investitor, kaže da je sve bezbedno za puštanje saobraćaja.\nDo letnje sezone biće puštene u saobraćaj deonice na takozvanom Koridoru 11, od Obrenovca do Preljine, ukupne dužine 103 kilometra – obećavaju u Ministarstvu. – Krajem godine biće završena izgradnja i deonice od Surčina do Obrenovca dužine 17,6 km, čime će biti u saobraćaju ukupno 120 kilometara na Koridoru 11, od Surčina do Čačka.\nPrevious : Mogerinijeva razbila Vučiću jaje /foto/\nNext : Unuk zadavio babu jer baca čini na njega?!


Amandmani na Ustav do kraja mjeseca – Eurasia\nHome/Balkans/Balkan Press/Amandmani na Ustav do kraja mjeseca\nAmandmani na Ustav do kraja mjeseca\nRadna grupa Vijeća ministara i parlamenta BiH do 29. marta ove godine treba pripremiti prijedloge amandmana na Ustav BiH kojima se ukidaju diskriminatorske ustavne odredbe o izboru članova Predsjedništva BiH i Doma naroda parlamenta BiH.\nPredviđeno je to akcionim planom za provedbu presude Evropskog suda za ljudska prava iz Strazbura u tužbi Derve Sejdića i Jakoba Fincija protiv naše države koji je juče usvojilo Vijeće ministara BiH.\n“Krajnji rok za usvajanje amandmana na Ustav i izmjena izbornog zakonodavstva je datum raspisivanja izbora. To je ambiciozan plan i možda će podrazumijevati skraćivanje rokova ili izmjene poslovnika parlamenta kako bi se ispoštovala procedura, ali moramo pokazati ozbiljnost i sposobnost da sprovodimo presude”, kazao je Nikola Špirić, predsjedvajući Vijeća ministara BiH nakon jučer održane tematske sjednice posvećene evropskim integracijama.\nRadnu grupu koja će pipremiti amandmane na Ustav činiće tri predstavnika Vijeća ministara, sedam poslanika odnosno po jedan predstavnik svakog kluba u Predstavničkom domu i po jedan predstavnik svakog od tri kluba naroda u Domu naroda parlamenta BiH. Ministri pravde, civilnih poslova i odbrane Bariša Čolak, Sredoje Nović i Selmo Cikotić članovi su ove radne grupe iz Vijeća ministara BiH, dok će poslanike i delegate klubovi imenovati u roku od tri dana od usvajanja ovog akcionog plana.\n“Do 15. aprila ove godine Radna grupa, prema Akcionom planu, pripremit će nacrt zakona o izmjenama i dopunama Izbornog zakona BiH, koji će biti usaglašen s predloženim amandmanima na Ustav BiH”, saopćeno je iz Vijeća ministara.\nOdmah nakon usvajanja amandmana na Ustav u parlamentu BiH, naglašeno je, Radna grupa, odnosno Ministarstvo pravde BiH nacrt zakona uputit će Vijeću ministara na utvrđivanje te upućivanje Parlamentarnoj skupštini BiH na usvajanje.\nVijeće ministara usvojilo je jučer i informaciju o mogućim posljedicama neispunjenja obaveza iz Evropskog partnerstva i Sporazuma o pridruživanju i stabilizaciji sa EU.\n“EU od nas očekuje sprovođenje presude Evropskog suda za ljudska prava, usvajanje zakona o popisu, o prevozu opasnih materija i zaštiti životne sredine. Nadam se da nećemo doći u situaciju da budemo zemlja kojoj je EU suspendovala sporazum jer nije izvršavala obaveze”, kazao je Špirić.\nVijeće ministara BiH usvojilo je i informacije o provedbi Privremenog sporazuma te uslova iz Evropskog partnerstva za drugih šest mjeseci prošle godine. Ukidanje zabrane za uvoz vozila starijih od sedam godina jedini je preostali uslov iz privremenog sporazuma koji je na snazi do okončanja procesa ratifikacije Sporazuma o stabilizaciji i pridruživanju. Od 222 planirane obaveze iz Evropskog partnerstva realizirano ih je 88, a najviše u oblastima migracija, azila, granice, intelektualnog vlasništva…\nGrađani za ulazak u EU\nViše od 90 odsto građana BiH podržava ulazak zemlje u Evropsku uniju. Pokazalo je to istraživanje agencije Mareko index Bosnia urađeno za potrebe Direkcije za evropske integracije BiH.\n“Naša je obaveza da zadržimo povjerenje građana u ovoj proces i nastavimo provoditi reforme kako bi građani dobili prvu rentu a to je bezvizni režim”, kazao je Nikola Špirić, predsjedavajući Vijeća ministara BiH.\nPrevious Turkish Parliament approves Nabucco project\nNext „Jandarmul român” de ieri şi birocratul român de azi


Skarabej - psihološka alatka za lični rad na sebi | Skarabej igra\nPsihološka alatka za lični razvoj\nBiti u stvarnosti\nAutor i uputstvo\nSrđan Prvulović je diplomirani homeopata sa višegodisnjim iskustvom u terapeutskom radu. Na osnovu praktičnog iskustva i detaljne analize kliničkih slučajeva, Srđan je razvio principe novog multidisciplinarnog pravca i terapeutskog modaliteta. Ovaj novi pristup se zasniva na postulatu da je geografija uma i tela jednaka i da se dijagnostika i lečenje uvek i nužno odvijaju u obe ravni istovremeno. Vrlo srodna telesnoj psihologiji, Srđanov pravac ulazi duboko u samu fiziologiju tela i biomehaniku pokreta i nastoji da formira zakonitosti o međusobnoj uslovljenosti tela i psihe, i shodno tome,o zdravom i patološkom funkcionisanju čoveka kao celovitog bića.\nU okviru ovog pristupa, na osnovu dugogodišnjeg iskustva u terapeutskom radu, Srđan je razvio psihološku alatku Skarabej – slikovitu meta-matricu misaonih procesa i reagovanja na date situacije koja ima za cilj da osposobi osobu da na inovativan način rasvetli problematične psihičke sadržaje.\nOsmišljena kao psihološka igra, Skarabej vodi osobu na unutrašnje, samo-refleksivno putovanje kroz njene uobičajene putanje razmišljanja, emotivne reakcije i izbore ponašanja. Uz pomoć obučenog terapeuta, a kroz program specifičnih psiho-fizičkih vežbi, pokreta i tehnika, osoba se usmerava na osvešćivanje, razrešavanje, odnosno oslobađanje od postojećih "iskrivljenih" sadržaja i poboljšanja opšteg stanja.\nBiti u stvarnosti - Skarabej\nIme za kontakt:\nSva prava zadržana © 2017, autor: Srđan Prvulović\nKompletan autorski sadržaj, koji uključuje grafičke, tekstualne, programske i ostale materijale, nalazi se pod zaštitom važećeg Zakona o autorskom i srodnim pravima. U slučaju da želite da objavite neki od sadržaja sa ovog sajta bez obzira o kojem se mediju radi (elektronski, štampani, ili Internet medij), obavezno je obezbediti prethodno pisano odobrenje autora. Neovlašćeno korišćenje smatra se povredom autorskih prava i za posledicu može imati pokretanje sudskog spora. Pojedine informacije sa ovog sajta moguće je prenositi pod uslovom da se vidno navede, u adekvatnom obliku, da je "informacija preuzeta sa sajta http://www.skarabej.rs/" i obavezom poštovanja Zakona o autorskom i srodnim pravima.


Druga epizoda Telltale Batmana dolazi krajem septembra - PLAY!\nDruga epizoda Telltale Batmana dolazi krajem septembra\nTek što smo završili prelazak prve epizode Telltale Batmana, studio je najavio da kroz svega dve nedelje možemo da očekujemo nastavak.\nDruga epizoda u prvoj sezoni igre će nositi naziv Children of Arkham, a pojaviće se 20. septembra za PC, konzole i mobilne uređaje. U celoj sezoni će biti pet epizoda, a novina je da je podržano lokalno multiplayer igranje gde svi prisutni glasaju putem svojih mobilnih telefona. Kao i u ostalim TellTale igrama, odluke koje donosite u igri se prenose na ostatak sezone.\nEpizodni Batman je imao veoma dobar početak sa epizodom Realm of Shadows tako da se nadamo da će Telltale uspeti da održi (ili čak premaši) taj kvalitet u ostatku sezone.\nRelated Items:Batman, Batman: The Telltale Series, Telltale Games


Mundio mobajl - novi, virtuelni mobilni operator u Srbiji\nM. D.\t 20. maja 2016. 13:02\nRegulatorna agencija za elektronske komunikacije i poštanske usluge (RATEL) predstavila je danas novog, virtuelnog mobilnog operatora Mundio mobajl (Mundio mobile) koji planira da od septembra počne sa pružanjem usluge u Srbiji.\nReč je kompaniji koja je deo britanske Mundio grupe i planira da na tržištu Srbije pretežno pruža usluge međunarodnih pripejd poziva.\nKako je rečeno na konferenciji za novinare, Mundio će raditi kao virtuelni mobilni operator i zakupljivaće pristup mrežnoj infrastrukturi operatora Vip mobajl. To praktično znači da virtuelni mobilni operator nema svoju mrežu već zakupljuje mobilnu mrežu nekog od mobilnih operatora u zemlji u kojoj planira da pruža usluge.\nDirektor Mundio mobajla Čana Kurera rekao je da će tokom ove godine ta kompanija početi da pruža usluge kako u Srbiji, tako i na Kipru, zatim i u Češkoj, Italiji. On je najavio usluge po povoljnijim cenama i dodao da žele da investiraju u Srbiji i otvaraju nova radnih mesta.\nKako je naveo, u toklu je procedura numeracije i kada se sa njom završi operator bi mogao da počne sa pružanjem usluga, što se, dodao je, može očekivati, krajem leta, u septembru.\nKurera je rekao da bi stručnjake iz Srbije počeli da anagažuju bar mesec dana pre toga i to prevashodno u oblasti podrške korisnicima, zatim u oblasti marketinga, prodaje, mrežnom operativnom centru… Kurera je dodao da će kada bude počeo da pruža usluge, Mundio Mobajl na tržištu Srbije koristi brend pod kojim nastupa i u drugim zemljama – Vekton mobajl.\nMundio mobajl već pruža usluge milionima korisnika u Velikoj Britaniji, Francuskoj, Belgiji, Švedskoj, Danskoj, Holandiji, Portugaliji, Austriji, rečeno je na konferenciji.\nDirektor RATEL-a Vladica Tintor rekao je da je jedan od glavnih zadataka tog tela da obezbedi konkurentnost na tržištu telekomunikacija i da su se trudili da administrativne procedure kada je u pitanju novi operator budu brzo i efikasno rešene. Podsećajući da su na tržištu prisutna tri mobilna operatora, Tintor je naveo da u Srbiji ima ukupno oko 9. 155.000 pretplatnika mobilne telefonije.\n“Izazov su nam bile investicije u tržište mobilne telefonije. Bum je bio 2006. godine ulaskom trećeg mobilnog operatora na tržište i to je trajalo nekoliko godina da bi poslednjih godina taj nivo investicija bio znatno niži i zato smo preduzeli mere kako bi novi investicioni ciklus bio zastupljen u našoj zemlji”, rekao je Tintor.\nVreme je, kako kaže, za pružanje novih servisa i usluga u ovom sektoru. On je dodao da su prošlogodišnje dve aukcije za radiofrekvencijski spektar donele 126 miliona evra za budzet Srbije i omogućile dodatni radiofrekvencijski spektar za tri operatora.\nPodsećajući da je Mundio mobajl prisutan u mnogim zemjama EU, Tintor je dodao da će njegov dolazak u Srbiju značiti i nove investicije i zapošljavanje, ali i veću ponudu korisnicima. Kako kaže, dolaskom britanskog operatora otvara se prostor i za nove virtuelne operatore.\nDirektor kompanije Vip mobajl Dejan Turk rekao je da će četvrti mobilni operator na tržištu Srbije dodatno podstaći konkurentnost, što je uvek u interesu krajnjih korisnika.\n“Drago mi je da je Mundio grupa odabrala baš Vip mobajl za partnera jer je to dokaz i kvaliteta naše mreže i stručnosti u ovoj oblasti”, rekao je Turk.\nUpitan da li je se plaši konkurencije on je odgovorio da se ne plaši i da se u VIP mobajlu raduju što se Mundio grupa odlučila da im baš VIP bude partner.\nNa konferenciji je rečeno i da se koncept virtuelnog mobilnog operatora već godinama uspešno praktikuje u regionu i svetu.


Obe selekcije RK Radnički počele pripreme – Veliki Park\nObe selekcije RK Radnički počele pripreme\n“Krenuli smo sa pripremama, na prozivci su se pojavila i dva nova igrača, sa kojima ćemo ugovoriti saradnju. U zavisnosti od toga kako će teći pripremni period, videćemo da li je to dovoljno za izazove koji nam predstoje. Bazični deo neće biti dugačak i već smo ugovorili utakmicu sa superligašem Železničarom u Nišu 17. januara. Plan je da vikendom igramo kontrolne mečeve koji će nam dati pravu sliku. Treniraćemo punim gasom sve do sredine februara, kada nas očekuje osmina finala Kupa Srbije. Cilj je jasan i odavno zacrtan – prvo mesto i plasman u Superligu”, najavio je očekivanja trener Miloš Sretenović.\n“Prvo mesto na tabeli nam nameće obavezu da još jače i bolje radimo u narednom periodu, kako bi i drugi deo bio podjednako dobar u ispunjenju cilja, a to je ulazak u najviši rang. Veliki broj zakazanih prijateljskih utakmica sa ekipama iz Super lige će nam dobro doći da što spremniji uđemo u prolećnu sezonu. Predstoji nam, pored pripremnih utakmica, vraćanje fizičke spreme na nivo jeseni, gde smo pokazali da smo jedna od najspremnijih ekipa. Povratak dve igračice, Jasmine Kolak i Natalije Mikić koje su propustile prvi deo prvenstva zbog povreda, biće od velike pomoći da uz devojke koje su odlično iznele jesen, tako i nastavimo u predstojećim prvenstvenim utakmicama i takmičenju u Kupu Srbije”, kazao je Mladenović.\nCategories:\tKragujevac, Sport, UDARNO-NASLOVNA SLAJDER, Vesti\t/ No Responses / by Milan јануар 14, 2020


Cikotić: U osam mjeseci ove godine smanjen priliv migranata – Prva.ba\nMinistar sigurnosti Bosne i Hercegovine Selmo Cikotić je na sjednici Predstavničkog doma Parlamentarne skupštine BiH, odgovarajući na poslaničko pitanje Nenada Nešića (DNS), koje se mjere poduzimaju u vezi s rješavanjem migrantske krize, kazao da je za osam mjeseci ove godine, u odnosu na neke ranije trendove, priliv migranata smanjen, prvenstveno zbog prisustva pandemije Covid -19.\n– Dakle, smanjen je otprilike za nekih 39 posto, jer je u ovom periodu registrovano 11.292, a u istom periodu prošle godine bilo je registrovano 18.399 migranata – naveo je ministar Cikotić.\nPo njegovim riječima, većina migranata u toku ove godine dolazi iz Afganistana, otprilike njih 27 posto, onda ide Pakistan sa oko 23 posto participacije u tom ukupnom broju migranata koji se kreću preko BiH, a potom Bangladeš sa 19 procenata, Maroko sa 10, Irak sa 4,5 procenta, dok na toj liste se nalaze i Iran, Tunis, Alžir, Egipat i neke druge zemlje Bliskog Istoka i centralne Azije.\n– Da bi smo shvatili njihov status, od ovih 11.292 koji su registrovani u Službi za poslove sa strancima tokom ove godine, njih 10.738 izrazilo je namjeru da podnesu zahtjev za azil. Izražavanjem ove namjere, migranti dobivaju takozvanu registracijsku karticu i stiču mogućnosti i pravo da uživaju mnoge elemente međunarodne zaštite ili prava iz seta međunarodnih ljudskih prava i sloboda – pojasnio je Cikotić.\nMeđutim, istaknuo je on, od ovih gotovo 11 hiljada, samo je njih 185 zaista podnijelo zahtjev.\nCikotić kaže da je ovo važna činjenica „da migranti praktično manipuliraju tim institutom podnošenja zahtjeva za azil, pa kasnije ne podnose taj zahtjev“.\nPo njegovim riječima, BiH u tom smislu ne predstavlja državu koja je zanimljiva kao konačna destinacija, odnosno krajnje odredište za migrante.\n– Imamo fenomen zloupotrebe sistema azila, imamo činjenicu da je istočna granica prema Srbiji i Crnoj Gori porozna, ali je to slučaj i sa drugim granicama na ovoj ruti. Međutim, preduzeti su napori da se Granična policija koja nije dovoljno kapacitirana da kvalitetno i efektivno kontroliše istočnu granicu, pojača. Tako da je MUPRS-a sa 80 pripadnika pomagao Graničnoj policiji, Direkcija za kooridnaciju policijskih tijela sa 40 i SIPA sa 10 svojih pripadnika – kazao je Cikotić, dodajući da se njihovo prisustvo pojačava i upotrebom određenih tehničkih sredstava, čime se pojačava kvalitetnije i sadržajnije efekat kontrole granice.\nOcijenio je da to pojačanje mjera daje određene rezultate, „tako da u posljednjih par sedmica imamo jedan vidan trend opadanja broja migranata koji se propuštaju kroz granicu BiH na istoku i borave na prostoru BiH“.\nCikotić je kazao da je 10. septembra ove godine Služba za strance registrovala ukupno 6.101 migranta, te da od tog broja njih 5.930 se nalazi u privremenim prihvatnim centrima.\n– U toku je ažuriranje plana aktivnosti i mjera za efikasno upravljanje migrantskom krizom. Ključni izazovi u pogledu daljeg uspješnog upravljanja kretanjem i boravkom migranata na prostoru BiH vezani su za jačanje institucija države i ravnomjernu raspodjelu migrantskog izazova u različitim institucijama države, različitim dijelovima države, u pogledu teritorije i u pogledu angažmana u rješavanju ovog važnog pitanja – naveo je ministar sigurnosti BiH.\nPo njegovim riječima, sljedeći fokus je na što kvalitetnijem zatvaranju istočne granice i smanjenju daljeg priliva migranata, za šta je potrebno jačanje kadrovskog i materijalno-tehničkog kapaciteta Granične policije.\nPodsjetio je da je Vijeće ministara BiH donijelo odluku da se primi 300 pripadnika, od čega 250 graničnih policajaca i 50 mlađih inspektora.\nCikotić je kazao da treba na sličan način jačati i sve druge agencije za primjenu zakona koje učestvuju u kontroli ulaska, kretanja i boravka migranata, urediti sistem identifikovanja migranata.\nBivši reprezentativac BiH potpisao za Krupu\nUoči gostovanja na Grbavici ostali su bez trenera


Ćosić: Rektorat da dobije sjedište 2022. godine - Glas Srpske\nSrna 10.08.2020 14:58\nSARAJEVO - Načelnik Istočnog Novog Sarajeva Ljubiša Ćosić izjavio je danas da treba utvrditi dinamički plan aktivnosti da studentski dom na području te opštine bude završen do kraja 2021, a da Rektorat Univerziteta u Istočnom Sarajevu svoje sjedište dobije 2022. godine, kada će i proslaviti 30 godina rada.\nĆosić je istakao da su ljudi, posebno visokobrazovani, osnova razvoja jedne lokalne zajednice i da značaj univerziteta, kao jednog od stubova razvoja cijele Republike Srpske, prevazilazi značaj i lokalne zajednice i grada.\nPrije sastanka sa predstavnicima Univerziteta u Istočnom Sarajevu o inicijativi za izgradnju zgrade Rektorata i Muzičke akademije tog univerziteta, Ćosić je rekao da je Vlada Republike Srpske u prethodnom periodu pokazala spremnost i opredjeljenje da razvija visoko obrazovanje u Srpskoj, a samim tim da ravnopravno pomogne oba univerziteta u Republici Srpskoj.\nOn je naveo da će u "objektu 57" u Ulici Stefana Nemanje biti izgrađen studentski dom, te istakao da bi zgrada Rektorata i Muzičke akademije mogla bi biti u "objektu 58", koji je trenutno u privatnom vlasništvu.\n"Iako je u objekat u privatnom vlasništvu, moguće je naći modalitet da ga kupi Vlada Republike Srpske, kako bi bio izgrađen i pretvoren u zgradu Rektorata i Muzičke akademije", rekao je Ćosić novinarima u Istočnom Sarajevu.\nPrema njegovim riječima, na sastanku sa predstavnicima Univerziteta biće dogovoreno da se formira tim, kako bi se išle u izradu idejnog, a potom i glavnog projekta, koje bi finansirala ova lokalna zajednica.\n"Mislim da ovdje treba utvrditi dinamički plan aktivnosti, da ovaj studentski dom pokušamo završiti do kraja 2021. godine, a da Rektorat svoje sjedište dobije 2022. godine, kada će i proslaviti 30 godina rada", istakao je Ćosić.\nOn je podsjetio da je u Istočnom Novom Sarajevu sjedište četiri fakulteta ovog univerziteta, a da je četiri u Palama, te naglasio da je lokalna zajednica na čijem je on čelu, uvijek pomagala Univerzitetu i bila mu na raspolaganju.\n"Spadamo u red onih lokalnih zajednica koje stipendiraju najveći broj studenata koji prvenstveno studiraju na ovom univerzitetu, a ove godine ih je 95", naglasio je Ćosić i dodao da opština neprestano pruža podrušku mladim ljudima i za odbranu magistarskih i doktorskih radova.\nPrema njegovim riječima, ova lokalna zajednica će ovih dana pružiti podršku Poljoprivrednom fakultetu, odnosno stipendiraće mlade koji upisuju ovaj fakultet, bez obzira na mjesto prebivališta jer je na njemu najmanje upisanih studenata, a pružiće i finansijsku pomoć Elektrotehničkoim fakultetu, za opremanju sale.\n"Značajna nam je i Muzička akademija, iz godine u godinu podržavamo njihovo funkcionisanje, ali i festivale koji ona organizuje", istakao je Ćosić i dodao da je puno tema za saradnju lokalne zajednice i Univerziteta, od kojih su najznačajnije smještaj studenata i fakulteta, ali i podrška upisnoj politici i svim aktivnostima koje sprovodi Univerzitet.\nRektor Univerziteta u Istočnom Sarajevu Milan Kulić rekao je da je zgrada Rektorata simbol postojanja univerziteta, odnosno hram za profesore koji rade u visokom obrazovanju, kao što je bogomolja za vjernike.\n"Ono što je neshvatljivo i neprihvatljivo da za 28 godina nismo uspjeli da riješimo zgradu Raktorata", istakao je Kulić i izrazio nadu da je Univerzitet na dobrom putu da riješi taj problem, za koji je rekao da je urgentan.\nPrema njegovim riječima, prostorije Rektorata su u procesu privatizacije kupljene, tako da se može očekivati ili iseljenje Rektorata iz njih ili da eventualno se plaća naknada za korištenje, za koju Univnjerzitet nema novac.\nOn je podsjetio da je 14. septembra 1992. godine formiran Univerzitet u Istočnom Sarajevu, te dodao je za Univerzitet za 28 godina svog rada napredovao u svakom pogledu, pogotovo na svjetskim rang-listama.\nKulić je zahvalio Ćosiću za svu podršku koju je pružao i pruža ovom univerzitetu i njegovim fakultetima i izrazio nadu da će Univerzitet za svoj 30. rođendan dobiti zgradu Rektorata, u čijem sastavu će biti i zgrada Mizučke akademije, sa reprezentativnom koncertnom salom.\nDekan Muzičke akademije Univerziteta u Istočnom Sarajevu Maja Žuža rekla je da ovaj fakultet biser Univerziteta, sa velikim brojem studenata koji ostvaruju izuzetne rezultate u umjetničkom radu.\n"Mislim da ova organizaciona jednica Univerziteta zuaslužuje da ima svoj sopstveni prostor, kako bismo studentima pružili maksimalne dobre uslove za dalji nastavak školovanja", istakla je ona.\nUručena donacija Norveške UKC-u Srpske vrijedna 27.700 KM\nDekan Pravnog fakulteta Željko Mirjanić pozitivan na virus korona\nNeophodni pisani ugovori za svaki posao\nBijeljina primjer saradnje lokalne vlasti sa svojom Republikom